Coronavirus: Yogi Government orders to charge NSA act if attack on police personal | India News in Hindi | कोरोना वायरस: अब पुलिस पर हमला किया तो खैर नहीं, योगी सरकार सीधा लगाएगी NSA - Catch Hindi\nHome » इंडिया » Coronavirus: Yogi Government orders to charge NSA act if attack on police personal\nकैच ब्यूरो | Updated on:3April 2020, 12:56 IST\nCoronavirus: कोरोना वायरस के बढ़ते प्रकोप की वजह से पूरे देश में केंद्र सरकार ने लॉक डाउन लगाया है. इस दौरान सरकार ने इसे सख्ती से लागू करने का निर्देश राज्य सरकारों को दिया है. राज्य की पुलिस इसे लागू करवाने के लिए थोड़ा सख्ती भी दिखा रही है. वहीं, कई जगहों से उन पर हमले की खबरें भी आती हैं. इसे लेकर उत्तर प्रदेश की योगी सरकार सख्त हो गई है.\nयोगी सरकार ने पुलिस पर हमला करने वालों को सख्त चेतावनी देते हुए कहा है कि अब अगर ऐसा किया तो उन पर सीधा राष्ट्रीय सुरक्षा कानून यानि NSA लगाया जाएगा. कोरोना वायरस की रोकथाम के लिए लॉकडाउन के दौरान पुलिसकर्मियों पर हमले से योगी सरकार ने यह सख्त फैसला लिया है. इसे लेकर राज्य सरकार की ओर से आदेश जारी किया गया है.\nउत्तर प्रदेश सरकार की ओर से जारी आदेश के अनुसार, जो भी अब पुलिसकर्मियों पर हमला करेगा, उन पर रासुका (NSA) लगा दिया जाएगा. गौरतलब है कि देश के कई इलाकों से पुलिसकर्मियों और स्वास्थ्य कर्मियों पर हमले की खबरें आईं. इन घटनाओं के कई वीडियो भी सोशल मीडिया पर वायरल हुए.\nएक दिन पहले ही बिहार के मुंगेर जिला के कासिमबाजार थाना क्षेत्र के हजरतगंज इलाके में कुछ स्वास्थ्यकर्मी और डॉक्टर कोरोना वायरस संक्रमण के संदिग्ध व्यक्ति की जांच के लिए नमूना लेने गए थे. उस टीम पर स्थानीय लोगों ने पथराव कर दिया था. वहीं, पश्चिम बंगाल में लॉकडाउन आदेश लागू करने के दौरान नौ पुलिसकर्मियों पर हमले की खबरें आईं.\nमध्य प्रदेश में भी इंदौर जिले के टाटपट्टी बाखल में दो दिन पहले डॉक्टरों की टीम पर हमला हुआ, इस दौरान दो महिला डॉक्टर घायल हो गईं. ये टीम कोरोना वायरस संक्रमित के संपर्क में आए लोगों का पता लगाने गई थी. इन पर गांव के लोगों ने पत्थरबाजी कर दी.\nFirst published:3April 2020, 12:56 IST\nNarendra Modi Coronavirus PM Modi latest announcement PM Modi speech today Coronavirus Yogi Government coronavirus india COVID-19 Covid-19 india Covid-19 Narendra Modi Coronavirus


MLA की क्या फुलफोरम होती हैं ? MLA Ka Full Form? | SABHI HINDI ME\nMLA की क्या फुलफोरम होती हैं ? MLA Ka Full Form?\nMLA जिसकी फुलफोरम Member of Legislative Assembly हैं। इसको दूसरी भाषा मे विधायक भी कहाँ जाता हैं। एक विधायिक के चुनाव प्रत्येक योजना मे5वर्ष बाद होत\nभारत एक लोकतान्त्रिक देश हैं, जिसमे राजनीति की अपनी अहम भूमिका मानी जाती हैं। राजनीति के अंतर्गत विभिन्न पार्टियां हैं जो चुनाव के माध्यम से अपनी सरकार निर्धारित करती हैं। राज्य सरकार व केंद्र सरकार के मंत्रिमंडल के आधार पर सांसद व विधायकों के चुनाव होते हैं। आज के इस आर्टिकल के माध्यम से हम आपको बताएंगे की MLA की फुलफोरम क्या होती हैं। व राजनीति की दिशा मे एक विधायक की क्या भूमिका होती हैं।\nतो बिना समय को व्यर्थ करते हुए आज के इस आर्टिकल को शरू करते हैं।\nMLA की क्या फुलफोरम होती हैं ?\nMLA जिसकी फुलफोरम Member of Legislative Assembly हैं। इसको दूसरी भाषा मे विधायक भी कहाँ जाता हैं। एक विधायिक के चुनाव प्रत्येक योजना मे5वर्ष बाद होते हैं। राज्य सरकार के विधान मण्डल के अंतर्गत विधायिकी के चुनाव होते हैं। भारत सरकार के दृष्टिकोण मे उत्तरप्रदेश सरकार के अंतर्गत सर्वाधिक विधायक हैं जिनकी संख्या ४०३ हैं। हम अपने दैनिक जीवन मे ऐसी बहुत सी खबर सुनते हैं, जिनमे विधायक के विषय मे सूचना आती रहती हैं। लेकिन बहुत कम लोग को MLA की फुलफोरम का पता होता हैं। निर्वाचन क्षेत्र मे मतदत्ताओ की सूची के तहत सम्पूर्ण जिला के अंतर्गत विधायक के चुनाव होते हैं।\nस्टेट गवर्नमेंट ऑफ इंडिया के अंतर्गत constituency को निर्मित करने के लिए विधायकों के चुनाव होते हैं।\nMLA क्या हैं व इसकी क्या भूमिका हैं?\nजैसा की हम ऊपर वर्णन कर चुके हैं कि विधायक राज्य सरकार के अंतर्गत मंत्रिमंडल का एक प्रमुख नेता होता हैं जो मतदातओं के अनुरूप चुना जाता हैं। भारत की राज्य सरकार के अंतर्गत हर पाँच वर्ष में होने वाले चुनावों के नतीज़ों पर आश्रित एक विधायक की नियुक्ति हैं राज्य सरकार के आधीन उत्तरप्रदेश सरकार मंत्रिमंडल में सर्वाधिक MLA हैं। इसके अलावा विधायक की अपनी एक अहम भूमिका होती हैं जिसके अंतर्गत उसे प्रदेश में सुशासन व प्रसासन व्यवस्था को देखते हुए बहुत से कार्य करने होते हैं।\nMLA के अंतर्गत आने वाले प्रमुख कार्य इस प्रकार से हैं।\nअपने निर्वाचन क्षेत्र की सुरक्षा को ध्यान में रखते हुए, सभी आवश्यक योजनाओ को मुहैया कराना।\nमन्त्रिमण्डल में पारित हुई योजनाओ में अपनी राय रखना।\nनिर्वाचित पार्टी का सदस्य होने के नाते गठन की चर्चाओ में भाग लेना तथा कानूनी व्यवस्था को मजबूत करना।\nकैबिनेट मंत्री व अन्य बड़े पार्टी के कार्यकर्ताओं के साथ विचार विमर्श करना।\nMLA के लिए क्या योगता होनी अनिवार्य हैं?\nएक विधायक का पद बहुत ही सम्मानित व बड़ा पद होता हैं जिसके लिए कुछ महत्वपूर्ण योगताओ का होना अति आवश्यक हैं। निर्वाचन आयोग के तहत कुछ महत्वपूर्ण योगयता इस प्रकार से हैं।\nप्रतिनिधि की कम से कम 25 वर्ष की आयु हो।\nप्रतिनिधि को भारतीय मूल का नागरिक होना अनिवार्य हैं।\nप्रतिनिधि का मानसिक संतुलन बिल्कुल स्पस्ट होना चाहिए।\nप्रतिनिधि में सर्वसमाज के हितों को समझने की तीव्र इक्षाशक्ति हो।\nप्रतिनिधि का कोई भूतकाल में क्राइम रिकॉर्ड न हो।\nविधायक नीति के अंतर्गत कोनसी योजनाये आती हैं?\nहालांकि, विधायक राज्य सरकार के अंतर्गत आने वाला एक मंत्री होता हैं पर उसके अंतर्गत ज्यादा योजनाये का दस्ता नही आता। एक निर्वाचित क्षेत्र से चुने गए विधायक के अंतर्गत निम्न योजनाये आती हैं जिनका वर्णन हम नीचे करेंगे।\nक्षेत्र में बेहतर विद्युत की सुविधा को मुहैया कराना।\nक्षेत्र में बेहतर परिवहन व राजमार्ग को व्यवस्थित करना।\nकानूनी व्यवस्था को समझते हुए महत्वपूर्ण सुरक्षा बलों की क्षेत्र में तैनाती करना।\nशिक्षा के स्तर को देखते हुए बेहतर विद्यालय व कॉलेज का निर्माण कराना।\nप्रत्येक मतदाता व आम आदमी की समस्या का निवारण करना।\nये कुछ प्रमुख बाते हैं जिन पर एक विधायक एक्शन लेकर उनका समाधान कर सकता हैं। इसके अलावा, राज्य सरकारों में विधायकों की बहुत बड़ी सूची होती हैं जिसमे प्रत्येक विधायक को सही तरिके से जानना व पहचानना इतना सरल नही होता। परंतु समाज के स्तर से ऊपर उठकर जो MLA अपने क्षेत्र के लोगो की समस्या को ध्यानपूर्वक सुनते हैं व क्षेत्र में बहेतर सुविधा को मुहैया कराते हैं उनकी गणना दिग्गज नेताओं में होती हैं।\nयोजनाओ के अंतर्गत आवंटन धनराशि का सही दिशा में क्षेत्र के लोगो के निर्माण होते उपयोग करना एक बेहतर विधायक की नीति के अंतर्गत आता हैं।\nविधायक का मासिक वेतन कितना होता हैं?\nराज्य सरकार के अंतर्गत प्रदेश में विधायक निधि से अलग मासिक वेतन भी मिलता हैं जिसकी मात्रा राज्य के हिसाब से अलग अलग हैं एक विधायक को अपनी योजना में 1 लाख से 1 लाख 80 हज़ार रुपये तक आवंटित होते हैं इसके अलावा राज्य सरकार के अंतर्गत अन्य सेवाय भी मुहैया होती हैं जिनमे वाहन खर्च से लेकर मोबाइल फ़ोन के बिल तक का हिसाब होता हैं।\nतो आज के इस आर्टिकल के माध्यम से हमने जाना कि एक MLA की क्या फुल्लफॉर्म होती हैं। व विधायक योजना के अंतर्गत आनी वाली कोनसी सुविधा होती हैं। राज्य सरकार के अंडर आने वाले सभी मन्त्रिमण्डल की बैठकों में MLA की अपनी एक प्रमुख भूमिका होती हैं। आशा करते हैं आज के इस आर्टिकल के माध्यम से आपने MLA के विषय मे आवश्यक जानकारी प्राप्त की होगी।\nSABHI HINDI ME: MLA की क्या फुलफोरम होती हैं ? MLA Ka Full Form?


एक साल में दो लाख तौलिये, 82000 चादरें और 56000 तकिये चोरी, हर साल होता है करोड़ों का नुकसान - Khabridada\nkhabridada October 5, 2018 1:21 pm\nइंडियन रेलवे को यात्रियों को दी गई सुविधा का हर्जाना करोंड़ों में भुगतना होगा. दरअसल, रेलवे को तौलिया, चादरें और तकिये जैसी चीजें चोरी होने से करोड़ों र...\nइंडियन रेलवे को यात्रियों को दी गई सुविधा का हर्जाना करोंड़ों में भुगतना होगा. दरअसल, रेलवे को तौलिया, चादरें और तकिये जैसी चीजें चोरी होने से करोड़ों रूपए की चपत लगी है. अगर बात की जाये सिर्फ पिछले साल की तो केवल एक साल के दौरान ही यात्रियों ने करीबन 1.95 लाख तौलिये चुरा लिए.\nयही नहीं विभिन्‍न ट्रेनों से 81 हजार 736 चादरें, 55 हजार 573 तकिया कवर,5हजार 38 तकिया और7हजार 43 कंबल भी चोरी हो गए. अनुमान के मुताबिक3साल में रेलवे को इस चोरी से करीब4हजार करोड़ रुपए का नुकसान हुआ है.\nवेस्ट रेलवे का ने कहा कि एक साल के समय के दौरान 200 टॉयलेट मग, एक हज़ार से भी अधिक नल टैप और 300 के लगभग फ्लश पाइप चोरी हो जाते है. वहीँ, मध्य रेलवे में केवल6महीने में ही 79 हजार से अधिक तौलिए, 27 हजार चादरें, 21 हजार 50 तकिया कवर,2हजार 150 तकिया और2हजार 65 कंबल चुरा लिए गए.\nहालांकि रेलवे बोर्ड ने कुछ माह पहले एक आदेश जारी किया था जिसके मुताबिक एसी डिब्बों में यात्रा करने वाले यात्रियों को जो फेस टॉवेल दिए जाते हैं उनकी जगह पर अब सस्ते, छोटे और एक बार इस्तेमाल योग्य नेपकिन दिए जाएंगे. इसी क्रम में कुछ महीने पहले रेलवे बोर्ड ने एसी डिब्बों में यात्रा करने वालों को नायलॉन के कंबल उपलब्ध कराने का सभी जोनों को आदेश दिया था और अब कॉटन के बिना बुनाई वाले फेस टॉवल देने को कहा है.\nसरकार का कहना है की फेस टॉवल पर महज साढ़े तीन रूपए का खर्च आता है. सरकार की ओर से सभी इंडियन रेलवे जोन के महाप्रबन्धक को पत्र भेजकर कहा गया है कि नए नैपकीन पर खर्चा कम आएगा क्योंकि उन्हें थोक के भाव में खरीदा जा सकता है और वो आकार में भी छोटे होते हैं. AC क्लास में यात्रा करने वालों को बेडरोल की कीमत चुकानी होगी.\nदेश 311 chaddar chori 1 indian railway4krodon ki chori 1 railway me chori 1 towel chori 1 इंडियन रेलवे 2


amar singh tont on mulayam singh yadav on samajwadi party crises\nअमर सिंह ने कसा तंज, बोले- मुलायम 'केक' खाना भी चाहते हैं और रखना भी...\nमीडिया से बातचीत करते अमर सिंह की फोटो\nसमाजवादी पार्टी से नाता टूटने के बाद सांसद अमर सिंह ने सोमवार को सपा संरक्षक मुलायम सिंह यादव पर तंज कसते हुए कहा कि वो 'केक' भी खाना चाहते है और उसे रखा भी चाहते हैं.\nLast Updated: September 25, 2017, 4:09 PM IST\nसमाजवादी पार्टी से नाता टूटने के बाद सांसद अमर सिंह ने सोमवार को सपा संरक्षक मुलायम सिंह यादव पर तंज कसते हुए कहा कि वो 'केक' भी खाना चाहते है और उसे रखा भी चाहते हैं. यानि साफ तौर पर इस पूरे सियासी ड्रामें के पीछे मुलायम सिंह की साजिश बताया.\nवहीं अमर सिंह आज मिर्जापुर के मां विंध्यवासिनी मंदिर में दर्शन करने पहुंचे. जहां उन्होंने विंध्य पर्वत पर विराजमान आदि शक्ति मां विंध्यवासिनी की विशेष अर्चना की. इस दौरान मीडिया से बातचीत के दौरान ये बात कही.\nअमर सिंह ने अपने पुराने बड़े भाई मुलायम सिंह पर सियासी प्रहार करते हुए कहा कि एक उंगली से आरोप लगा सकते है. वहीं किसी को प्रहार करना हो तो पांचों उंगीलियों से मुट्ठी बना कर मारना होगा. मुलायम सिंह यादव उंगली दिखाना चाहते है. वहीं उंगलियों को मुट्ठी बंद कर रगड़ना नहीं चाहते.\nवहीं अमर ने दावा किया कि मुलायम सिंह के अंदर वो क्षमता है जो किसी भी नेता के अंदर बहुत कम देखने को मिलती है. क्योकि वो चौधरी चरण सिंह और चंदशेखर जैसे बड़े नेताओं का राजनैतिक भविष्य खतरे में डाल चुके हैं.\nजिस व्यक्ति कांग्रेस की जमीन खराब कर दी हो, जिस व्यक्ति ने भाजपा को बहुत दिन तक रोकने की झमता रखा हो. वो व्यक्ति कभी हार नहीं मान सकता. उन्होंने कहा कि चाहे वह अमर सिंह हो या फिर शिवपाल यादव उनको अपने साथ रखकर अखिलेश से प्रताड़ित करके उनसे यह कहकर पार्टी से क्षमा मांग कर यह एक षड्यंत्र व योजना है.


लूज़ शंटिंग: हौसलों की मिसाल: आर अनुराधा\nहौसलों की मिसाल: आर अनुराधा\nजबरन सौंपे गए काम को हर कोई बेमन से ही करता है। मेरे साथ भी कुछ ऐसा ही हुआ था जब मुझे अचानक ही “हौसलों की उड़ान” नाम के साप्ताहिक कार्यक्रम का कार्यभार सौंपा गया था। तब मैं सुर्खियों से परे कर रही थी और उसके साथ एक और कार्यक्रम मेरे लिए बोझ के समान था। खासकर शूट पर जाना वो भी पूरा दिन सर्दी-गर्मी देखें बिना और फिर किसी अनजान के साथ पूरा दिन बिताना। खैर, शुरुआती एक-दो शूट के बाद के ही मैं ये समझ गई थी कि ये कार्यक्रम सामान्य नहीं। हम जहाँ ज़रा-सी चोट से घबरा जाते हैं। वहाँ शारीरिक या मानसिक रुप से अक्षम व्यक्ति के साथ दिन बिताना और ये समझना कि कैसे उसने अपनी अक्षमता को अपनी हिम्मत बना लिया सुखद था।\nहौसलों की उड़ान के सिलसिले में ही मैं आर अनुराधा से मिली थी। कैंसर से अपनी लड़ाई लड़ रही अनुराधा मेरे लिए चौंकानेवाली शख्सियत थी। मैं पूरा दिन उनके साथ रही। उनकी बिमारी और उनकी निजी ज़िंदगी के बारे में कई सारे सवाल किए। अनुराधा ने मेरी हरेक बात का स्पष्ट और बिना किसी उलझन के जवाब दिया। कई सवाल जो मैंने झिझक में नहीं पूछें उनके जवाब भी उन्होंने खुद दे दिए थे। कैंसर जैसी बिमारी से इस तरह हिम्मत के साथ लड़ना कोई आसान काम नहीं। मैं अपने परिवार में कइयों को इससे मरते देख चुकी हूँ। कई इससे अभी-भी जूझ रहे हैं। लेकिन, इतना खुलकर कोई इस पर बात नहीं करता। आर अनुराधा वो पहली शख्स थी जो इस पर बातें करती थी, लिखती थी, लोगों को समझाती थी।\nइस मुलाकात के कई साल बाद फिर शूट के सिलसिले में मैं उनसे मिली। वो मुझे पहले से कमज़ोर दिखी। मैंने पूछा तो बोली कैंसर ने एक बार फिर घेर लिया है। मैं आगे कुछ नहीं बोल पाई। लेकिन, उनके उत्साह में बिमारी के चलते कोई कमी नहीं आई थी। उस दिन वो मेरे साथ सेल्फ डिफेन्स कैंप में भी गई थी। वो देखना चाह रही थी कि हम वहाँ क्या शूट करेंगे। क्या सवाल करेंगे।\nवो हमेशा मुझसे शूट के बारे में बात करती थी। कैसे एपिसोड बनाओगी, किस-किस से और बात करोगी, क्या सवाल करोगी... ऐसे कई सारे सवाल। बीच-बीच में वो मुझे कुछ दिलचस्प स्टोरी भी भेजती रहती थी। मुझसे कहती कि इस पर कार्यक्रम बनाओ अच्छा बनेगा।\nमेरी उनसे आखिरी मुलाकात भी उन्हीं के सुझाए शूट पर हुई थी। उस दिन हम एम्स में पिंक अक्टूबर पर हो रहे सेमिनार को शूट करने गए थे। वहाँ कैंसर से लड़ रही कई महिलाओं से मैं मिली थी। अनुराधा उस दिन कुछ देर से वहाँ पहुंची थी। मैं उन्हें पूरे दस महीने बाद देख रही थी। वो बहुत कमज़ोर नज़र आ रही थी। उस दिन मैंने उन्हें पहली बार भावुक होते देखा था। अपने डॉक्टर्स को धन्यवाद देते हुए वो रो पड़ी थी। लेकिन, इसके बाद वो फिर सामान्य थी। पूरे वक्त मेरे साथ थी। देख रही थी मैं क्या शूट कर रही हूँ। किस से और क्या सवाल पूछ रही हूँ। वो हमेशा बहुत उत्साही रहती थी।\nअब जब वो नहीं हैं तो मेरे मन में बार-बार उनकी हिम्मत के साथ-साथ दिलीप मंडल का संयम भी घूमने लगता है। अनुराधा पर जब मैंने हौसलों की उड़ान कार्यक्रम बनाया था तब उनका भी इंटरव्यू लिया था। जिस तरह से वो हमसे अनुराधा कि बिमारी के बारे में बात कर रहे थे लगा ही नहीं कि वो कभी परेशान भी हुए होगें। बहुत ही शांत और संयमित तरीके से हर बात का जवाब दिया। लगभग 18 साल अनुराधा ने कैंसर के साथ लड़ाई लड़ी थी। लेकिन, ये लड़ाई वो अकेले नहीं लड़ रही थी। दिलीप और उनका बेटा इस लड़ाई में उनके सेनापति थे।\nमेरी नज़रों में वो पूरा परिवार ही हिम्मत, साहस और संयम की मिसाल है। उन तीनों ने मिलकर ज़िंदगी की हर विपरित परिस्थिति को अपने सामने प्यार से घुटने टेकने पर मज़बूर कर दिया था। आर अनुराधा एक योद्धा थी जो पूरी ज़िंदगी डटकर कैंसर के खिलाफ़ अपने युद्ध को लड़ती रही और, कैंसर को हराकर ही शहीद हुई है...\nPosted by Dipti at 3:29 PM\nLabels: काम काज के चलते..., मेरी नज़र से..., ये जो है ज़िंदगी...\nआर. अनुराधा वाकई हौसले की मिसाल थीं !\nHauslon ki udaan!!!!!!!!!!!!!!


Big Revealed During Ground Reporting of BBC in Bihar English News, Hindi News, Latest News, Breaking News - newsplus24x7\nबिहार में चमकी बुखार की 'ग्राउंड रिपोर्ट में बड़ा खुलासा', पुलिस उनपर ही केस कर रही जिनके बच्चे मरे\nWednesday, 26th June , 2019 12:05 pm\nबीसीसी की ग्राउंड रिपोर्ट ने बिहार सरकार की बेकार नीतियों को उजागर कर दिया है। बिहार की राजधानी पटना से लगभग 45 किमी दूर वैशाली के हरिवंशपुर गाँव में दिमाग़ी बुखार यानी एक्यूट इन्सेफलाइटिस सिंड्रोम (एईएस) से अब तक 11 बच्चों की मौत हो चुकी है। पुलिस ने उन्हीं लोगों पर मुक़दमा दर्ज कर दिया जिनके बच्चे इस महामारी की चपेट में अपनी जान गंवा चुके हैं। इस बीमारी को प्रभावित इलाक़ों में स्थानीय लोग चमकी बुखार भी कह रहे हैं. इससे अब तक क़रीब डेढ़ सौ बच्चों की मौत हो चुकी है।\nहरिवंशपुर के मुसहर टोला से सात बच्चे, पासवान टोला और ततवा टोला से दो-दो बच्चे इसकी चपेट में आए हैं। मुसहर टोली में जहां से सबसे अधिक बच्चों की मौत हुई है, ज़िला प्रशासन का पिछले दो हफ़्तों से कैंप लगा है।अभी भी बुखार से तपते बच्चों का कैंप में आने का सिलसिला जारी है। सोमवार की सुबह मुसहर टोले में बुखार से पीड़ित सात बच्चों की जांच हो चुकी थी. एक का बुखार इतना बढ़ गया था कि उसे भगवानपुर पीएचसी में रेफर कर दिया गया। रोकथाम के नाम पर कैंप लगाकर तीन नर्सों को प्रखंड अस्पताल से उठाकर टोले में एक पेड़ के नीचे कुर्सी-चौकी देकर बिठा दिया गया है।\nकहने को तो हरिवंशपुर में सरकारी मेडिकल कैंप है लेकिन उसमें इस्तेमाल की जाने वाली कुर्सियां और चौकी भी गांव वालों के ही हैं। गांव वाले इस वक़्त सबसे अधिक इस बात से डरे हैं कि पुलिस ने बच्चों की मौत पर विरोध-प्रदर्शन करने वाले पीड़ित परिजनों के ऊपर ही केस कर दिया है। 18 जून को जिस दिन मुख्यमंत्री नीतीश कुमार दिमाग़ी बुखार के मरीज़ों का हाल जानने के लिए मुज़फ्फ़रपुर के श्रीकृष्ण मेडिकल कॉलेज अस्पताल का दौरा करने गए थे। टोले वालों ने अपने यहां की समस्याओं मसलन पीने का पानी, बुखार से इलाज की व्यवस्था की मांग के साथ विरोध प्रदर्शन किया था।\nमुख्यमंत्री नीतीश कुमार एनएच-22 से होकर जाएंगे इसी को देखते हुए सड़क किनारे स्थित गाँव के लोगों ने रोड का घेराव कर दिया था। पुलिस ने रोड घेराव के कारण ही 19 नामजद और 20 अन्य के खिलाफ़ एफ़आईआर दर्ज की है. नामजदों में क़रीब आधे दर्जन वे लोग हैं जिनके बच्चों की मौत बुखार से हुई है। सुरेश सहनी के दो भतीजों प्रिंस कुमार और छोटू कुमार की आठ जून को इस बीमारी से मौत हो गई। पुलिस ने उनके ऊपर भी एफ़आईआर दर्ज की है।\nदो बेटों की एक साथ मौत का सदमा\nसुरेश कहते हैं, "हम लोग तो पहले से पीड़ित हैं जबकि पुलिस कहती है कि हमने रोड जाम किया। इसलिए केस किया गया है. हम क्या करें! कोई तो हमें देखने आता नहीं है। हमलोगों ने सोचा कि मुख्यमंत्री इस रास्ते से जाएंगे तो उनको रोककर अपना हाल सुनाएंगे. लेकिन वो हेलिकॉप्टर से गए."\nपुलिस ने राजेश सहनी, रामदेव सहनी, उमेश मांझी और लल्लू सहनी को नामजद अभियुक्त बनाया है। इनके बच्चों की मौत भी दिमाग़ी बुखार से हुई है। कई लोग पुलिस के डर से गाँव के बाहर रह रहे हैं।\nएफ़आईआर में 65 वर्षीय एक बुज़ुर्ग शत्रुघ्न सहनी का भी नाम है। शत्रुघ्न सहनी को काफ़ी पहले लकवाग्रस्त हो गए थे। इसकी वजह से न तो वो ठीक से चल फिर पाते हैं और न बोल बाते हैं।दिमाग़ी बुखार में अपने दो बेटों को खोने वाले चतुरी सहनी कहते हैं, "सांसद जी आए तो थे. लेकिन क्या हुआ, पता नहीं."\nचतुरी के दो ही बेटे थे, दोनों नहीं रहे. वो कहते हैं, "एक ही दिन दोनों चले गए. उसी में 95 हजार खर्च हो गया. किसी तरह गाँव वालों ने कुछ चंदा करके दे दिया. बाक़ी क़र्ज हो गया है। अब चुकाना है." भगवानपुर प्रखंड अस्पताल के मेडिकल कैंप में अपने पाँच वर्षीय बेटे रोहित को दिखाने आए देवेंद्र सहनी का कहना है कि रात में कोई कैंप में नहीं था, इसलिए दिखा नहीं पाए थे. सुबह बता चला कि रोहित को 100 डिग्री बुखार है।\nऊंची जाति के टोले में नहीं है बीमारी\nहरिवंशपुर की आबादी करीब पाँच हज़ार है. गाँव में सब तरह की जातियाँ हैं और सभी जाति का एक अलग टोला है. मसलन मुसहर टोली या मल टोली में मल्लाह और मुसहर जाति के लोग रहते हैं. दुसाध जाति का अलग दुसाध टोला है.\nरामनाथ सहनी इशारा करते हुए कहते हैं, "रोड के उस पार बड़ी जातियों के लोग हैं. राजपूत, ब्राह्मण और भूमिहार. उसी पार यादव लोग भी हैं. लेकिन उधर किसी के लड़का को चमकी नहीं है. जो रोड के इस पार हैं, उनके घरों के बच्चे ही मरे हैं. उन लोग के पास अच्छा इलाज है. हम अगर कहीं अच्छे अस्पताल में जाते भी हैं तो भगा देता है लोग."\nवो कहते हैं, "रोड के उस पार वालों ने भी विपदा में साथ निभाया है. पानी का इंतजाम हो या मीडिया से लेकर प्रदर्शन की बात हो, वो हमारे पीछे खड़े रहे हैं."\nभगवानपुर पीएससी की रेखा कुमारी पिछले 12 दिनों से गांव में कैंप कर रही हैं.\nआखिर हरिवंशपुर में बच्चे क्यों बीमार पड़ रहे हैं इस पर रेखा कहती हैं, "यहां सबसे बड़ी समस्या पानी की ही है. पूरे टोले में एक ही चापाकल था जिससे लोग पानी पीते हैं, अब वो भी सूख गया है. उस पानी का सैंपल रिसर्च वाले भी ले गए हैं. बाकी यहां बहुत सी दिक्क़तें हैं. जागरूकता का अभाव है. साफ़-सफ़ाई नहीं है, ग़रीबी है, अशिक्षा है."\nपानी वाक़ई यहां की सबसे बड़ी समस्या है. जिस विरोध-प्रदर्शन के लिए टोलेवालों पर केस हुआ था, उनकी मुख्य मांगों में पानी भी था.\nरामनाथ सहनी कहते हैं, "यहां के मुखिया से हमने कई बार मांग की. लेकिन एक भी चापा कल नहीं गड़ा. 12 जून को जब बच्चों की मौत होने लगी, हमने पानी के लिए बीडीओ को लिखित आवेदन दिया था. उसके बाद भी कुछ नहीं हुआ."\nफ़िलहाल मुशहरी टोले के लोग डरे हुए हैं. रविवार को जब लालगंज के लोजपा विधायक राजकुमार साह गांव में आए थे तो मीडिया चैनलों पर यह ख़बर चली कि विधायक को लोगों ने ग़ुस्से में बंधक बना लिया था.\nचतुरी सैनी कहते हैं, "हमलोग सवाल पूछ रहे थे उनसे. बंधक बनाने की कोई बात ही नहीं है. उनके साथ भी चार से पांच सौ लोग थे, उस वक्त, क्या हुआ हम नहीं जानते."\nभगवानपुर के थाना प्रभारी संजय कुमार ने बीबीसी से कहा, "रोड जाम करना एक अपराध है. हमने उसी आधार पर केस दर्ज किया है. ऊपर से आदेश था. बाद में हालांकि हमारे ही कहने पर गाँव वालों ने रास्ता खाली भी किया, लेकिन क़रीब तीन घंटे तक रोड जाम रहा."\nलेकिन नेताओं और मंत्रियों के प्रति यहां के लोगों का ग़ुस्सा सातवें आसमान पर है. बच्चों की मौत का ग़म तो पहले से था ही, अब पुलिस से भी नाराज़गी बढ़ने लगी है.\nचतुरी कहते हैं, "दारोगा सुबह शाम चक्कर लगाने लगा है. लोगों से पकड़ कर पूछताछ हो रही है. लेकिन यहां के हालात में कोई बदलाव नहीं है. एक चापा कल था वो सूखा पड़ा है. दो दिन पहले पानी का एक टैंकर आया था. दोबारा नहीं आया."


टीवी कलाकार अमरीन भट्ट की हत्या करने वाले आतंकी ढेर,3दिन में 10 आतंकी ढेर - VSK Bharat\nजम्मू कश्मीर. आम लोगों को अपना निशाना बना रहे आतंकियों पर सुरक्षाबलों का शिकंजा कसता जा रहा है. सुरक्षाबलों ने घाटी के अंदर सॉफ्ट टारगेट किलिंग को अंजाम देकर आम लोगों में भय पैदा करने वाले आतंकियों को मौत के घाट उतारने का अभियान तेज किया है. इसी कड़ी में पिछले 10 घंटों के भीतर सुरक्षाबलों ने जम्मू कश्मीर में2अलग अलग मुठभेड़ों में लश्कर ए तैयबा के4आतंकियों को मौत के घाट उतारा.\nमारे गए इन आतंकियों में टीवी आर्टिस्ट अमरीन भट की हत्या करने वाले दोनों आतंकी भी शामिल हैं. पुलिस ने जानकारी दी कि पिछले3दिनों के भीतर जम्मू कश्मीर में हुई विभिन्न मुठभेड़ों में 10 आतंकियों का सफाया किया जा चुका है. मारे गए इन आतंकियों में7प्रतिबंधित आतंकी संगठन लश्कर ए तैयबा के हैं, तो वहीं3आतंकी जैश ए मोहम्मद के हैं.\nआईजीपी कश्मीर विजय कुमार ने कहा कि आज शुक्रवार तड़के कश्मीर संभाग के सौरा इलाके में सुरक्षाबलों और आतंकवादियों के बीच मुठभेड़ शुरू हुई, जिसमें लश्कर-ए-तैयबा के2आतंकवादियों को मार गिराया गया. मारे गए आतंकवादियों की पहचान की जा रही है. इन आतंकवादियों को मार गिराने से पहले आत्मसमर्पण करने का पूरा मौका दिया गया.\nविजय कुमार ने बताया कि उससे पहले वीरवार रात को जिला बड़गाम के चाडूरा में भी सुरक्षाबलों ने लश्कर-ए-तैयबा के2आतंकियों को ढेर किया था. ये दोनों आतंकी वही थे, जिन्होंने 25 मई को 35 वर्षीय कश्मीरी टीवी कलाकार अमरीन भट की गोली मारकर हत्या कर दी थी. इस हमले में उनका 10 वर्षीय भतीजा घायल हो गया था. हत्या के बाद से आतंकियों की तलाश में जुटे जम्मू-कश्मीर के सुरक्षाबलों ने अमरीन भट के हत्यारों को न सिर्फ ढूंढ निकाला, बल्कि रात भर चली मुठभेड़ में उन्हें मार गिराया.\nआईजीपी विजय कुमार ने कहा कि लश्कर-ए-तैयबा (एलइटी) के जिन2आतंकियों ने अमरीन भट की हत्या की थी, वे हाल ही में संगठन में शामिल हुए थे. उनकी पहचान शाहिद मुश्ताक भट निवासी हफरू चाडूरा बड़गाम और फरहान हबीब निवासी हकरीपोरा पुलवामा के तौर पर हुई है. दोनों ने लश्कर कमांडर लतीफ के निर्देश पर टीवी कलाकार अमरीन भट की हत्या की थी. मुठभेड़ स्थल से एक एके 56 राइफल,4मैगजीन और एक पिस्टल बरामद हुई है.\nअवंतीपोरा के पास आगनहांजीपोरा में छिपे थे आतंकी\nआईजीपी कश्मीर विजय कुमार ने बताया कि बुधवार शाम को सूचना मिली थी कि2आतंकी दक्षिण कश्मीर में अवंतीपोरा के पास आगनहांजीपोरा में छिपे हुए हैं. पुलिस ने सेना की 55 आरआर के जवानों के साथ मिलकर आगनहांजीपोरा में घेराबंदी करते हुए तलाशी अभियान शुरु किया. जवान तलाशी लेते हुए जब आगे बढ़ रहे थे तो एक मकान में छिपे आतंकियों ने घेराबंदी तोड़ भागने के लिए फायरिंग कर दी. जवानों ने खुद को बचाते हुए जवाबी फायर कर आतंकियों के भागने के मंसूबे को नाकाम किया और तड़के तक दोनों आतंकियों को मार गिराया गया.\nअमरीन भट आईजीपी कश्मीर टार्गेट किलिंग टीवी कलाकार लश्कर ए तैय्यबा विजय कुमार सॉफ्ट टार्गेट\nPrevious post:श्रीनगर – पुलिस ने पत्थरबाजी करने वाले 10 उपद्रवियों को गिरफ्तार किया\nNext post:अनुशासन का पालन करने वाले कार्यकर्ता समाज में अग्रणी भूमिका निभाते हैं – रमेश जी


TMKOC Dilip Joshi Shailesh Lodha No Talking Terms: दिलीप जोशी-शैलेश लोढ़ा की दोस्ती में आई दरार, अब बात भी नहीं करते ये तारक मेहता का उल्टा चश्मा के स्टार्स?, Taarak Mehta Actor dilip joshi and shailesh lodha lot of issues between them? | TV\ndilip joshi and shailesh lodha friendship break? All is not well between Taarak Mehta Ka Ooltah Chashmah stars?\nUpdated Mar 27, 2021 | 09:42 IST\nTaarak Mehta Star shailesh lodha dilip joshi friendship break?: रियल लाइफ में दिलीप जोशी और शैलेश लोढ़ा कई साल से अच्छे दोस्त हैं। लेकिन अब इनकी दोस्ती में दरार आ गई है और इसे भूलकर कोई आगे नहीं बढ़ना चाहता है।\nशैलेश लोढ़ा और दिलीप जोशी।\nतारक मेहता का उल्टा चश्मा ने हाल ही में 3100 एपिसोड पूरे किए हैं\nखबर है कि तारक मेहता के दो पॉपुलर स्टार्स के बीच कुछ ठीक नहीं है\nये दो लोग कोई और नहीं बल्कि दिलीप जोशी और शैलेश लोढ़ा हैं\nतारक मेहता का उल्टा चश्मा टेलीविजन जगत पर सबसे लंबे समय तक चलने वाला शो रहा है। टीम ने हाल ही में सेट पर 3100 एपिसोड पूरे किए हैं जिसका जश्न शो की टीम ने एकसाथ मनाया था। असित मोदी के इस शो को प्रशंसकों द्वारा बेहद पसंद किया जाता है और ये टीआरपी चार्ट में बेहतरीन परफॉर्म कर रहा है। दिलीप जोशी उर्फ जेठालाल, तारक मेहता का उल्टा चश्मा के सबसे ज्यादा पसंद किए जाने वाले किरदार हैं और उनके बड़े पैमाने पर प्रशंसक हैं। शो में तारक मेहता के साथ जेठालाल की दोस्ती खासी चर्चा में रहती है और असल जिंदगी में भी दिलीप जोशी और शैलेश लोढ़ा अच्छे दोस्त रहे हैं। लेकिन अब बताया जा रहा है कि दोनों के बीच कुछ ठीक नहीं है।\nजैसा कि तारक मेहता का उल्टा चश्मा में जब-जब जेठालाल समस्याओं से घिरे होते हैं, तारक मेहता उनके मुद्दों को हल निकालते हैं। उनकी दोस्ती सुंदर और विश्वसनीय रही है। अब सामने आई कोईमोई डॉट कॉम की एक रिपोर्ट के मुताबिक, दिलीप जोशी और शैलेश लोढ़ा के बीच चीजें ठीक नहीं हैं। जी हां, शो से जुड़े एक सूत्र ने बताया कि दिलीप जोशी और शैलेश लोढ़ा एक-दूसरे से बात करने से बचते हैं।\nदिलीप जोशी और शैलेश लोढ़ा की दोस्ती में दरार\nसामने आई जानकारी के मुताबिक, 'दिलीप जोशी और शैलेश लोढ़ा ने एक-दूसरे से बात करने के लिए खुद को प्रतिबंधित कर लिया। वे आते हैं, अपने सीन्स को एक साथ शूट करते हैं और सीधे अपनी वैनिटी वैन में वापस चले जाते हैं। पुरानी किसी बात को लेकर दोनों की दोस्ती में दरार आ गई है! दोनों में से कोई भी उसे भुलाकर आगे बढ़ने को तैयार नहीं हैं।'\nएक दूसरे को देखकर अब मुस्कुराते भी नहीं शैलेश और दिलीप\nसूत्र यह भी बताता है कि वे दोनों साथ में शूटिंग करते हैं लेकिन बातचीत नहीं करते। सूत्र ने कहा, 'शैलेश लोढ़ा और दिलीप जोशी दोनों ही बेहद प्रोफेशनल हैं। उनके काम करने का तरीका आपको कभी विश्वास नहीं होने देगा कि वो वास्तविक जीवन में बात ही नहीं करते है। लेकिन वास्तविक जीवन में स्थिति काफी अलग है। यहां तक कि एक दूसरे को देखकर अब शैलेश और दिलीप मुस्कुराते भी नहीं हैं। यह सिर्फ दोनों अपने काम के लिए साथ आते हैं।' अगर वाकई में ऐसा है तो यह काफी चौंकाने वाला है। क्योंकि तारक मेहता के इन दोनों स्टार्स की दोस्ती इंडस्ट्री में काफी पॉपुलर बताई जाती है।


तिलचट्टा | Amstel Ganga®\nशब्बो आज एकदम निश्चिन्त थी. उसके चेहरे पर कोई परेशानी या चिंता की लकीर ढूंढने से नहीं मिल रही थी. मां की खोली में बैठी थी एक सुकून से. ‘साला आज कोई फिकरिच नई’ उसके चेहरे ने खोली की पतरे की दीवारों से कहा. स्टोव धधक कर जल रहा था. शब्बो की मां रशीदा बेगम चाय का पानी चढ़ा चुकी थी. रशीदा बेगम ने चाय पत्ती की पुड़िया फाड़ी और टोप के खौलते पानी में डाल दिया. फिर शक्कर, फिर एक कप दूध को भी वहीं पहुंचा दिया. दुपट्टे से हाथ पोंछते हुए रशीदा बेगम अपनी बेटी शब्बो के पास आके बैठ गई.\nशाम के पांच बज चुके थे. लोहे के पलंग पर लेटी-लेटी शब्बो अब से लेकर आनेवाली सुबह तक की प्लानिंग कर चुकी थी. पहले तो दोनों मां-बेटी चाय पीएंगी. एकदम कड़क चाय, ऐसी कड़क कि जीभ पर एक घंटे तक स्वाद बना रहे. फिर वह अपने बालों में तेल लगवाएगी. और कल सुबह सिर को धो कर एकदम झकास हो जाएगी. ये समय बदन एकदम भारी-भारी लग रहेला है उसको. उसने अपनी बगलों को सूंघकर देखा – यक् कईसी तरी बास आ रेली है. नहाने से पहले उनको भी साफ करेगी. अभी थोड़ी देर में जाके शैंपू और हेअर रिमूवर क्रीम लेके आएगी.\nआज थर्टी फर्स्ट है – बोले तो साल का आखिरी दिन. आज की रात वो सो के बिताएगी. उसके अब्बू और उसका सबसे छोटा भाई दोनों कल सबेरे तक चाय और वड़ा-पाव का ठेला लगाएंगे. उदरीच जुहू चौपाटी पे कितने सालों से उसका बाप येईच धंदा करता आ रहा है. पर अभी तक उसको कोई परमानंट जगा नहीं मिली. दस साल पहले जुहू पे कितने ठेले वाले, टपरी वाले को मुंसीपालटी ने पक्की जगह बना के दी. ‘पर अपून के अब्बू की तकदीर खराब थी साली.’ सोचते-सोचते शब्बो के मुंह से गाली निकली.\n‘अल्ला ….कायको मुंह से गाली निकलती है रे शब्बो.’ अम्मी उसके सामने खड़ी थी. दोनों हाथ में चाय से भरी कप-बसी थी.\n‘ले चल गरम-गरम चाय पी. मगज को थोड़ी ठंडक मिलेगी.’ अम्मी ने बड़े प्यार से उसके हाथों में कप-बसी थमायी. कप में भरी चाय भी मां की ममता की तरह छलककर बसी में गिर गयी. शब्बो ने चाय उड़ेलकर बसी होठों से लगा ली.\n‘जरा सबर कर….इतनी गरम चाय मत पिया कर….हलक जल जाएगा….’ अम्मी चिंता से बोल उठी.\n‘नई रे अम्मी….ये चाय की बसी भी किस्मत जईसीच होती है क्या पता होठों से लगने से पहले ही हाथ से फिसल जाए….’ शब्बो होंठ चाटते हुए बोली.\nबेटी की इस हरकत पर अम्मी मुस्कुराए बिना नहीं रही.\nचाय खत्म करके शब्बो ने खाट पर से ही झुककर कप-बसी नीचे सरका दी.\n‘अम्मी तेल लगा दो ना बालों में….’ बालों का जूड़ा खोलते हुए शब्बो ने मां को मस्का लगाया. क्योंकि रशीदा बेगम मोरी में रखे बरतनों को पहले साफ करने के चक्कर में थी. आज बेटी बहुत दिनों बाद मां के घर आई थी. और आज मां-बेटी बहुत दिनों बाद घर में अकेली थीं. इसलिए पूरे घर में निश्ंिचतता का माहौल था. रशीदा बेगम ने तेल की बोतल उठाई. उसका माथा ठनका. बोतल खाली थी.\n‘रुक मैं बाजू में से जाके लाती हूं.’ रशीदा बेगम ने तेल की कटोरी उठायी.\n‘अम्मी थोड़ी जास्ती लाना, अक्खे बदन में लगाऊंगी.’ शब्बो ने मां को ताकीद की.\nरशीदा बेगम तेल लेके लौटी, बोली ‘नशीब ! मिल गया. नई तो महीने के आखिरी दिन में कुछ मांगने जाओ तो किदर मिलता है.’ शब्बो ने भी मां की हां में हां मिलाई.\nरशीदा बेगम ने घर में पड़ी कपूर की दो गोली उठाई पक्कड़ से उसे मसलकर तेल में डाल दिया. उंगलियों से कपूर को तेल में घोलते हुए वह भी खाट पर बैठ गई. मां उंगली के पोरों से उसके बालों में तेल लगाने में लग गई. तभी मां की नजर बचा कर शब्बो ने अपनी सलवार ढीली कर ली. अपनी दो उंगलियां तेल में डुबोकर फटाक से सलवार के अंदर कर ली. अनुभवी मां की नजर से कुछ छुपा नहीं. मां ने अनदेखा करना चाहा पर दो पल भी खुद को रोक नहीं पाई. ‘क्या हुआ शब्बो, दिखा तो…..’\n‘क्या कुछ भी तो नई!’ शब्बो ने पक्के खिलाड़ी की तरह झूठ बोला. रशीदा बेगम कुछ नहीं बोली. वह बेटी के झूठ को पकड़ना नहीं चाहती थी. जरूर वही बात होगी अब शब्बो अपने दुख को, दर्द को छुपा कर बेपरवा होना सीख गई है. मां के विचारों की तरह उसकी उंगलियां बेटी के बालों में फिरने लगीं.\n‘अम्मी और कसके रगड़ना.’ शब्बो को बहुत अच्छा लग रहा था.\n‘मम्मी देखो तो जूं हो गई है क्या? आजकल सिर बहुत खुजाने लगा है.’ शब्बो की फेहरिश्त बढ़ती जा रही थी. रशीदा बेगम को अब चश्मे के बिना बिलकुल न दिखता था. कई महीने से आंखों का नंबर बढ़ गया था. पुराना चश्मा बेकार हो गया था. फिर बेटी की मिन्नत पर उसने आंखे मिच-मिचाकर कई बार देखा. पर नाकामयाब रही. हार कर बोली, ‘कपूर वाला तेल लगा दिया है. जुएं होंगी तो मर जाएंगी. अब चल चोटियां बनाने दे मुझे…..’\nअम्मी ने खूब गट्टी-गट्टी दो चोटियां बनाईं लाल रिबन से सिरे बांधकर उनको मोड़कर फूल बनाकर गांठे लगा दीं. फिर सुरमेदानी की सींक से शब्बो की आं.खों में सुरमा भी लगा दिया और ठुड्डी पर एक काली बिंदी भी-नजर ना लगे उसकी शहजादी को. बचपन में सांवली शब्बो बिलकुल खूबसूरत नहीं लगती थी. पर जवानी की दहलीज पर कदम रखते ही वह निखरने लगी थी. उसकी सांवली काया तंबई-सी चमक उठी थी. वह बला की खूबसूरत तो नहीं थी फिर भी हर कोई उसे नजर भर कर देखना चाहता था. जाने कैसी ताब थी उसके अंदर! जाने कैसी बेचैनी थी उसके अंदर! दुनिया भर की मालूमात हासिल कर लेना चाहती थी. अब्बू के साथ-साथ चाय की टपरी पर जाती तो चाय कम बनाती, समंदर को ज्यादा निहारती. कभी सोचती समंदर है जो उसे बुला रहा है. तो कभी पांवों से चौपाटी की बालू खोदने लगती – जैसे इस बालू में उसका कुछ खो गया है.\nउसका लिखने-पढ़ने का मन करता मगर उसे मदरसे में कौन ले जाता. बड़ी दूर था उसका मदरसा. उसका भाई पास के मुंसीपाल्टी के स्कूल में पढ़ने जाता मगर उसके दादा लड़की जात को स्कूल भेजने के सख्त खिलाफ थे. उसकी तरह उसकी दोनों बहनें भी न तो मदरसे जा पाईं न स्कूल. दोनों भाइयों को मटरगश्ती करने से फुरसत मिलती तो पढ़ते. उसकी दोनों बहनों ने घर में सिलाई-कढ़ाई, बुनाई सीखकर गृहस्थी की पढ़ाई पूरी कर ली थी. अब वे एक अच्छी बीवी बन सकती थीं.\nमगर शब्बो वह तो खुद को शबाना आजमी समझती थी. औरतों को भी पढ़ने-लिखने का हक है. आजादी से जीने का हक है और पूरी दुनिया की औरतों को यह हक शब्बो ही दिलाएगी. आखिर शब्बो को इतनी अकल आई कहां से…..? शब्बो बड़ी होशियार थी. उसने अपने भाइयों की किताबें पढ़ डालीं. अपनी चाल में रहने वाली, दूसरी लड़कियों की मदद से उसने कच्ची-पक्की अंग्रेजी भी सीख ली थी. चाल सिस्टम में रहने के कारण वह दूसरी भाषाएं भी धड़ल्ले से बोल लेती थी….\nअब उसके अब्बू और भाई भी लिखा-पढ़ी में शब्बो की मदद लेने लगे थे. अम्मी सोचती थी कि उसकी इतनी गुनी बेटी के लिए रिश्ता आसानी से मिल जाएगा. दोनों बेटियों के जैसी तकलीफ इसके लिए नहीं उठानी पड़ेगी. शब्बो भी सोचती-उसको तो कोई शहजादा ही मिलेगा. वह तो ठाट करेगी. बिरादरी में है कोई उसके जितनी पढ़ी-लिखी. पोथी बांचने वाले भी अपनी तकदीर नहीं बांच पाए तो शब्बो की क्या औकात है तकदीर के सामने……\n…तभी एक सिसकारी फूटी शब्बो की. …..सोचते-सोचते वह अपने बदन में तेल लगाती जा रही थी. सलवार उसने ऊंची कर रखी थी और बेखयाली में उंगलियां जख्म को कुरेद बैठीं.\n‘क्या हुआ, मुझे दिखा…’ रशीदा बेगम खुद को रोक नहीं पाई. उसने झटके से शब्बो की सलवार खींच ली. बायीं जांघ पर दो छोटे पपोटे बने हुए थे. बीड़ी से जलाए गए….\n‘उस कंबख्त नासपीटे, हराम के जने ने क्या गत कर दी तेरी….’ रशीदा बेगम की आंख से पानी और मुंह से आग बरस रही थी.\n‘हिजड़ा……तेरा बदन बेच-बेच के खा रहेला है फिर भी भड़वे की हवस नहीं मिटती….खुदा उस पर कहर बरसाए…..उसको दोजख में भी जगा न मिले.’ जाने कितनी बददुआएं दीं रशीदा बेगम ने अपने दामाद हामिद को……\nशब्बो इत्मीनान से बैठी थी. मां को थमता न देख बोली, ‘जाने दे अम्मी! अपना मूड मत खराब कर. आज मेरे को बाहर जाने का नई है. तो चल अपुन दोनों जश्र मनाएंगे थर्टी फर्स्ट का. आज सेवइयां खाने का मन है. तू शोरबा भी बना ले, थोड़़ा कबाब भी मंगवाले. अपुन टीवी देखेंगे और पार्टी करेंगे.’\nबेटी को चहकता देख रशीदा बेगम ने अपना मूड ठीक करने की कोशिश की. रशीदा बेगम उठकर सेवंई ढूंढने के लिए डिब्बे खंगालने लगी. सेवई मिल गई तो दाल के डिब्बे में रखे अपने खजाने में से कुछ मुड़़े-तुड़़े नोट निकाले. फिर परेशानी से बोली – ‘इतने पैसे पूरे नहीं पड़़ेंगे.’ शब्बो ने अपने पर्स में से बटुआ निकाला और अम्मी को थमा दिया. रशीदा बेगम बाहर चली गई.\nशब्बो टीवी देखने में लगी रही. रिमोट से चैनल बदल-बदल कर देखने लगी. ‘थर्टी-फर्स्ट’ का कहीं कुछ भी प्रोग्राम नहीं आ रहा था. अभी शाम के सात भी नहीं बजे थे. आठ बजे के बाद सब शुरु होगा. यह ध्यान आते ही वह न्यूज चैनल देखने लगी. न्यूज में क्या पुलिसवाले, क्या नेता, मंत्री लोग-सब बोल रहे थे कि थर्टीफर्स्ट का बंदोबस्त अच्छा है. पब्लिक को जास्ती फि करने का नई. पुलिस वाले ड्यूटी पर रहेंगे. डरने का कोई बात नहीं. खबरें देख कर शब्बो ने अपने ढंग से उनकी समीक्षा की. पुलिसवाले ही तो सबसे ज्यादा टेंशन देते हैं. गुंडे और पुलिस दोनों से डरती है पब्लिक और वो भी ….पिछले साल वो एक हवलदार ने उनको एक कस्टमर के साथ देख लिया था. हवलदार ने उसके सामने ही कस्टमर को दो झापड़़ कान के नीचे बजाकर पांच सौ में छोड़़ा और उससे भी पांच सौ जबरदस्ती ले लिए थे. याद करते-करते शब्बो का खून खौल उठा. हामिद वहीं दूर कोने में खड़़ा चौकसी कर रहा था. हवलदार के जाने के बाद वह उसके करीब आया. हामिद भी शब्बो पर बरस पड़़ा था.\n‘भाग नहीं सकती थी रंडी कहीं की. इदर खड़़ी होके उसका थोबड़़ा देख रही थी.’\n‘मैं क्या करती जाने किधर से आ गया वो.’\n‘मेरे को कुछ नहीं मालूम! कल एक तारीख है. खोली का भाड़़ा देना है. कैसे भी करके रातभर में अढ़़ी हजार रुपया चहिए.’\nउस रात अढ़़ी हजार रुपए के लिए शब्बो ने गिन के सात चढ़़ाए…..\nसातवां वह हवलदार जिसने शब्बो को रंगे हाथों पकड़़ा था और उसके पांच सौ भी छीन लिए थे.\nपिछले साल के कड़़वे वाक्ये को याद कर शब्बो का मूड खराब हो गया.\nउसकी जबान शराब पीने को मचलने लगी. एक कड़़वाहट दूसरी कड़़वाहट से खत्म होती है शायद…..शब्बो कितनी बदल गई है. आज वह धड़ल्ले से शराब-सिगरेट पीती है. मुंह से गालियां बकती है. इस धंधे में जितना ये सब करो पैसा ज्यादा मिलता है. पहले तो वह अपना भाव बढ़़ाने के लिए यह सब ढोंग करती थी. अब यह ढोंग उसकी सच्चाई बन गया है. और उसकी सच्चाई, ढोंग बन गई है. हामिद शब्बो का दूसरा शौहर है.\nशब्बो का पहला शौहर कोई और था. जब वह १९ साल की थी तब उसका निकाह हो गया था. दूल्हे मियां तीन साल से कहीं दुबई में नौकरी करते थे. इन तीन सालों में दूल्हे मियां ने कमा-कमाकर अपना घर भर लिया था. दूल्हे मियां के घरवाले चाहते थे कि घर में एक पढ़़ी-लिखी दुल्हन आए जो उनके साहबजादे के साथ अंग्रेजी में गिटपिट कर सके. बिरादरी में ही उन्हें शब्बो यानी शबनम के बारे में पता चला. लड़क़ी का रंग थोड़़ा दबा हुआ था पर देखने में खूबसूरत लगी सो रिश्ता पक्का हो गया.\nशब्बो भी अपनी तकदीर पर इतरा रही थी कि पढ़ऩा-लिखना उसके काम आया.\nशादी के छह महीने शब्बो के लिए किसी जन्नात से कम न थे. खुशियों की भी एक उम्र होती है. शब्बो की खुशियों की मियाद पूरी हो चुकी थी. खुशियों को दहलीज के भीतर आने में एक उम्र खप जाती है मगर बुरा वक्त दाखिल होने के लिए बस एक सूराख ढूंढ लेता है.\nशब्बो के शौहर फारुख के दुबई जाने का वक्त आ चुका था. इमीग्रेशन वीजा, वर्कपरमिट जैसे सरकारी कागजात बनवाने के चक्कर में कई हफ्ते खर्च हुए पर काम न बना. इधर पता चला कि समय पर न पहुंच पाने के कारण दुबई मेंकंपनी का कांट्रेक्ट हीखत्म हो गया. इधर वीजा संबंधी कानून सख्त हो जाने के कारण फारुख को कोई दूसरी कंपनी से भी वर्क परमिट नहीं मिल पाया.\nहजारों रुपए कमाने वाला फारुख अब बेरोजगार था. आठ जनों का परिवार फारुख की कमाई से चलता था. घर में तंगी होने लगी. कलह बढ़ऩे लगी. इन सबका ठीकरा शब्बो के सिर फूटा. उसी के मनहूस कदम जब से इस घर में पड़़े बरकत चली गई. ताने सुन-सुनकर उसके कानपक गए थे. फारुख कहीं काम पर लगता तो महीने-दो-महीने से ज्यादा टिकता नहीं. दुबई न जा पाने की फ्रस्ट्रेशन उस पर इस कदर हावी हो गई थी कि वह अपने मुल्क लायक रहा ही नहीं. शब्बो अपने शौहर के दुख-दर्द को समझती थी. उसकी तकलीफ बांटना चाहती थी मगर फारुख उसे अपना समझे तब ना. शौहर की बेरुखी उससे सही नहीं जाती. वह खुद को बेईज्जत समझती. मगर एक औरत क्या कर सकती है?\n….एक औरत क्या नहीं कर सकती है!\nशब्बो ने नौकरी के लिए भाग-दौड़़ शुरू कर दी. ससुराल वाले इसके लिए भी राजी न हुए . फारुख को शराब की लत लग गई थी. छोटे-मोटे उधार चुकाने में शब्बो के गहने एक-एक करके उतरते चले गए. आखिरकार शब्बो ने घरवालों की परवाह न करते हुए स्टेशन के करीब एक नर्सरी स्कूल में आया की नौकरी कर ली. यह नौकरी पांच-छह महीने ही चली. नर्सरी स्कूल चलाने वाली मैडम को एक बड़़े स्कूल में नौकरी मिल गई तो उन्होंने अपनी नर्सरी बंद कर दी. मगर जाते-जाते शब्बो का भला कर गईं. मैडम ने शब्बो को एक फिल्म हीरोइन के घर पर आया की नौकरी दिलवा दी. इस हीरोइन ने शादी करके गृहस्थी बसा ली थी. उसकी बेटी भी एक साल की होने लगी थी. अब यह हीरोइन फिल्मों में वापसी करना चाहती थी और बेटी की देख-रेख के लिए एक अच्छी आया की जरूरत थी. शब्बो उसे पहली नजर में भा गई थी. अपने छोटे भाई को शब्बो ने ही पाला था इसलिए बच्ची को संभालने में उसे कोई दिक्कत नहीं आई. बल्कि उसके अंदर की ममता को एक सहारा मिल गया था उस बच्ची की सूरत में. शब्बो में सलीका था, हुनर था सो जल्दी ही उसने अपनी मैडम का दिल जीत लिया. धीरे-धीरे वह मैडम की खास हो गई थी. अब वह मैडम के बेडरूम में बेरोक-टोक आ सकती थी. शब्बो ने मैडम की सारी जिम्मेदारी संभाल ली थी. अब मां और बेटी दोनों का काम शब्बो के बिना नहीं चल पाता था. यह घर शब्बो को रास आ गया. अपना घर, अपना पति उससे छूटने लगा था. वैसे भी उसके शौहर को शब्बो के पैसे की फिक्र थी. हर महीने वह शब्बो की पगार हथिया लेता. बीच-बीच में वह शब्बो पर एडवांस लाने की जिद करने लगा. शब्बो ना-नुकूर करती तो तलाक की धमकी देने लगता.\nतंग आकर शब्बो मां के घर आती तो फारुख यहां भी आकर दंगा करता. शब्बो दिन-रात रोती रहती. उसे कहीं सुकून नहीं मिलता. मिलता भी तो उसके बचपन के दोस्त हमीद के चुटकुलों में. हमीद जब भी शब्बो को उदास देखता उसे कोई न कोई चुटकुला सुनाकर हंसा देता. उसके साथ वही हरकतें करता जैसे बचपन में किया करता. बचपन के दिनों में लौटकर शब्बो खिलखिला उठती थी.\nहमीद के पास ढंग का कोई काम नहीं था. शब्बो एक दिन उसे भी अपने साथ बंगले पर ले गई काम के वास्ते.\nमैडम ने हमीद से जाने क्या पूछा-वूछा और सीधे मना कर दिया. शब्बो को बहुत बुरा लगा. मगर वह कुछ बोल न पाई. इस बात को कुछ हफ्ते बीत गए. बात आई-गई हो गई. एक दिन मैडम अपने कमरे से बाहर नहीं निकली. दरवाजा बंद. बस साहब निकले और चले गए. सुबह काम पर आते ही शब्बो से भनक मिल गई थी कि रात में मैडम और साहब का जमकर झगड़़ा हुआ. साहब एक बहुत बड़़े इंडस्ट्रियलिस्ट थे. हीरोइन से शादी तो कर ली मगर शादी के बाद उसका फिल्मों में काम करना नागवार गुजरता था. अक्सर दोनों में कहा-सुनी हो जाती थी. शायद पिछली रात बात बढ़़ गई होगी. शब्बो का दिल धक्-धक् हो रहा था. वह मैडम की हालत जानने को बेताब थी. बच्ची भी सुबह से बात-बात पर रोए जा रही थी. दोपहर तक शब्बो के लिए मैडम का बुलावा आ गया. बेडरूम में दाखिल होते ही शब्बो चौंक उठी. बेडरूम में चीजें इधर-उधर बिखरी पड़़ी थीं. मैडम का चेहरा उतरा हुआ, आंखें सूज कर पकौड़़ा हो रही थीं. मैडम ने बच्ची की खोज-खबर ली. शब्बो ने सहमते हुए मैडम को समझाया कि वह उठकर नहा धो ले तो उन्हें थोड़़ा अच्छा लगेगा. मैडम वॉशरूम जाने के लिए उठीं. शब्बो उन्हें सहारा देने के लिए आगे बढ़़ी मगर उसकी चीख निकल गई. उसने देखा मैडम का पारदर्शी नाईट-गाउन जला हुआ है और उनकी जांघों पर जलने के ताजा घाव हैं. जरूर यह सिगरेट के होंगे. यही नहीं मैडम की गोरी जांघों पर उसे पुराने पड़़ चुके दो-तीन दाग और दिखे.\nवह मैडम की आंखों में देखती रह गई. सहानभूति पाकर मैडम की बड़़ी-बड़़ी आंखों से कई बूंद आंसू टपक पड़़े.\nमैडम वॉशरूम में नहाती रही और बाहर शब्बो सोचती रही ‘..क्या हर औरत की तकदीर में आंसू ही हैं. एक नौकरानी अपने शौहर से पिटती है तो मालकिन भी अपने पति से मार खाती है…..’\nवह तड़़प उठी – ऐ खुदा क्या यही है तेरी रहमत! मर्दों की दुनिया में यही है औरत की गत….’\nतभी वॉशरूम का दरवाजा खुला तौलिएमें लिपटी मैडम बाहर आ चुकी थीं. शब्बो ने खुद को संभाला और मैडम का हाथ बंटाने लगी.\nइस वाकये ने शब्बो को झकझोर कर रख दिया था. उसके भरम टूट चुके थे. वह शौहर के घर इस तरह जी रही थी जैसे कोई कर्ज चुका रही हो. धीरे-धीरे उसने अपनी पगार बचानी शुरू कर दी. वह हामिद की तरफ खिंचने लगी. कभी-कभी तो हामिद उसे लेने बंगले पर आ जाता. मैडम ने एक दिन बातों ही बातों में शब्बो को समझाया. उसे ताकीद भी की. मगर उस दिन शब्बो को मैडम की बात के मायने समझ नहीं आए या उसने समझने की कोशिश नहीं की. आज उसे मैडम की एक-एक बात याद आ रही है. मैडम ने यही कहा था-पहला मर्द छोड़ऩा मत, छोड़ऩा तो दूसरा करना मत!\nऔर मैडम को याद करते-करते उसके हाथ अपने आप उसकी जांघों पर चले गए जहां जले घाव अब भी थे. साहब मैडम को सिगरेट से जलाते थे तो हामिद उसे बीड़़ी से दागता है. बस यही फर्क है.व्यक्ति बदलते रहते हैं चरित्र नहीं.\nमैडम की याद आते ही शब्बो की आंखों में आंसू आ गए. ‘अगर आज मैडम होती तो मेरी यह हालत न होती.’ शब्बो ने खुद से हमदर्दी जाहिर की.\nशब्बो पुरानी यादों को फिर याद करने लगी. मैडम और साहब के झगड़़े मीडिया में उछाले जाने लगे थे. अपनी बेटी के भविष्य को देखते हुए दोनों ने देश छोड़क़र लंदन में बसने का फैसला कर लिया. मैडम देश छोड़क़र क्या गइर्ं कि शब्बो फिर भरी दुनिया में बेसहारा हो गई.\nशौहर की शराबखोरी दिन पर दिन बढ़ती जा रही थी. शब्बो ने फिर दूसरी जगह काम नहीं किया.\nफारूख पैसों के लिए शब्बो से मार-पीट करने लगा. आखिरकार एक दिन शब्बो के मां-बाप आए और उसका तलाक कराके उस दोजख से निकाल लाए. और इस तरह ५ साल की शादी का अंत हो गया.\nशब्बो हफ्तों खोली में मुंह ढंके पड़़ी रही. वह किसी को अपना मुंह नहीं दिखाना चाहती थी. एक-एक दिन उसके लिए पहाड़़ होता जा रहा था. अपना वजूद चट्टान की तरह भारी लगने लगा. रात को सोते में डरावने सपने उसे आते – किसी पहाड़़ की चोटी पर वह खड़़ी है. चारो तरफ वीराना, ऊपर उजाड़ स्याह आसमान, नीचे गहरी खाई…..\nहवा सायं -सांय बह रही है….दूर कहीं कुत्तों के रोने की महीन आवाजें आ रही हैं. वह वहां से भाग जाना चाहती है पर पैर उठा नहीं पाती, मदद के लिए गुहार लगती है, मगर चिल्ला नहीं पाती. आवाज हलक में फंस कर रह जाती है….कुत्तों की आवाजें करीब आ रही हैं…..वह बेबस….डर के मारे बुत-सी खड़़ी रह जाती है. फिर वह बुत किसी पत्थर में बदल जाता है. आवाजें, हाथों की शक्ल आख्तियार कर लेती हैं. वे पंजे किसी वहशी के पंजे हैं. नाखूनों में ताजा गोश्त लगा है…. तभी हजारों-हजार की गिनती वाले में पंजे बड़़ी बेरहमी से उसे धक्का दे देते हैं. पत्थर की शब्बो जा गिरती है खाई की ओर…..वह छटपटाती है, हाथ-पांव पटकती है, कहीं कोई सहारा मिल जाए….तो वह बच जाए…..इसी छटपटाहट में जाने कहां से एक लोहे की छड़़ उसके हाथ आ लगती है. लोहे की ठंडी छड़़ उसे हाथों में बर्फ की तरह सर्द लगती है.\nवह चौंक कर हाथ छुड़़ा लेती है…..तभी शब्बो की नींद खुल जाती है. पसीने में लथ-पथ वह भौंचक पड़़ी रहती है. मानो अपने पूरे होशो-हवास से समझने की कोशिश में लगी हो कि वह कहां है…..\nदूर कहीं मुर्गे की बांग सुनाई दी. हां, वह अपनी खोली में थी, अपने अम्मी-अब्बू के घर….फारुख की दोजख से निकल आई थी. मगर दिमागी राहत नहीं मिली थी अभी तक उसे. इसलिए वह हर रात ऐसे ही कुछ सपने देखने लगती. बिस्तर पर चादर ओढ़़े वह चुपचाप आंसू बहाती रहती. देर रात गए नींद आती तो सपनों के आ.जाब में उलझ-उलझ कर रह जाती.\nपंद्रह-बीस दिन शब्बों के लिए इम्तहात के दिन थे. उसे अपनी सोच से लड़ऩा था, इस सोच से कि एक औरत का शौहर के बिना इस दुनिया में कोई वजूद नहीं है. औरत एक मर्द की ब्याहता हो सकती है, बेवा हो सकती है….मगर तलाकशुदा….! उफ ! यह हर्फ औरत के वजूद पर एक गाली से कम नहीं और शब्बो दिन-रात इसी गाली को जी रही थी.\nअम्मी समझाती, अब्बू समझाते, पड़़ोसिनें समझातीं – मगर शब्बो पर कोई असर नहीं. कैसे वह यकीन करती आज इन लोगों की बातों पर कल यही लोग उसे शौहर की भरोसेमंद और नेक बीवी बने रहने की सलाह देते थे जब वह मायके रहनेचली आई थी. दीन की दुहाई और फर्ज का वास्ता देकर उसे ससुराल भेज दिया था.\n….आज तलाक खाकर लौट चुकी शब्बो को लोग हमदर्दी दे रहे थे. गम खाने को कह रहे थे कि वह सब कुछ भूल जाए. कैसे सब-कुछ भूल जाए शब्बो…….कैसे ? वह खुद से ही पूछती. उसे भी अब खुद पर तरस आने लगा था. और इस तरस में एक मजा-सा आने लगा था. घरवाले उसकी परवाह करने लगे थे. उसे तब और भी अच्छा लगता जब हामिद उनके घर गप्पे मारने बैठ जाता. उन पलों में शब्बो वह पुरानी वाली शब्बो बन जाती. अम्मी-अब्बू भी खुश थे शब्बो को चहकते देखकर .\nहादिम अब तक कुंआरा ही था. वह यहां-वहां मटरगश्ती करता रहता. कहीं टिककर काम नहीं करता. अम्मी-अब्बू ने दोनों से बात की.\nइद्दत (तलाक के बाद दुबारा शादी करने की अवधि) की मियाद खत्म हो जाने के बाद एक दिन…..अच्छा दिन देखकर मौलवी से निकाह पढ़़ा दिया.\nनिकाह में मिले तोहफों से दोनों की गृहस्थी सज गयी थी. कुछ हफ्ते इसी खुमारी में बीत गए. शब्बो नए प्यार, नए शौहर से खुश थी. पिछला सब कुछ उसने जबरदस्ती भुला दिया था. फिर भी एक टीस उठ ही जाती जब पुरानी ससुराल का कोई जानने वाला उसे मिल जाता.\nइस बार ईद का चांद शब्बो के लिए नई रोशनी लेकर आया. हिलाल के चांद की तरह शब्बो निखर उठी थी. माशा अल्ला रोज वह निखरती जा रही थी. जैसे आसमान के चांद से उसने होड़़ लगा रखी हो- किसका शबाब देर तक कायम रहता है ! पूरनमासी की रात जुहू-चौपाटी पर घूमते हुए हामिद उस पर फिदा हो गया था. वह खुद को रोक न सका. सरे आम उसने शब्बों को चूमना चाहा. मगर शब्बो उसे परे धकेल कर शरम के मारे अपनी खोली में आ पड़़ी. हामिद भी उसके पीछे लपका. दो बदन चांदनी के नूर में पिघल गए.\n….शब्बो सातवें आसमान पर थी. शब्बो को पूरी दुनिया सुहानी लगने लगी. उसे खुद से प्यार हो गया था. अपनी देह से प्यार हो गया था. एक गुरुर आ गया था उसमें जो उसकी चाल में झलकने लगा था.\nशब्बो को खुश देखकर उसके परिवारवाले भी खुश. दोनों बड़़ी बहनें अपनी ससुराल में संतुष्ट थीं. शब्बो को देखकर उनके जी को कुछ सुकून मिला था.\nतीन-चार महीने वक्त की .गार में कैसे चले गए पता ही नहीं चला शब्बो को.\nपर इसके बाद जो पता चला तो शब्बो को यकीन नहीं होता कि उसका हामिद ऐसा है. अल्हड़़-सा, मस्त-मौला हामिद क्या इतना बुरा है! वह यकीन नहीं करना चाहती थी मगर हर बीतता दिन उसके भरोसे की चादर में एक-एक धब्बा छोड़़ जाता. हामिद का मोबाइल इन दिनों खूब बिजी रहने लगा था. अब वह रातों को गायब रहने लगा. शब्बो से कहता रात पाली पर जा रहा है. शब्बो को हामिद का ये धंधा रास नहीं आ रहा था. वह हामिद से जिद करती कि उसे अपने धंधे के बारे में बताए. हामिद जब घर लौटता तो उसके मुंह से तो नहीं अलबत्ता कपड़़ों से जरूर शराब की गंध आती.\nएक दिन जब नौबत मार-पीट पर उतर आई तो उस रात हामिद शब्बो को लेकर अपने धंधे की जगह पर पहुंचा. घर से दो-तीन स्टेशन दूर एक घनी बस्ती में एक बीयर बार में हामिद दाखिल हुआ. हामिद ने आंखों के इशारे से वहां काम करनेवालों को अपने से दूर रहने को कहा.\nबीयर बार क्या होता है – आज शब्बो अपनी आंखों से देख रही थी. सस्ती दारू के नशे में चूर ग्राहक और उनको अपनी अश्लील अदाओं से लुभाती बार-गर्ल. ग्राहकों की बेहया हरकतें, बार-डांसर की बेहयाई देख शब्बो शर्म से नहा गई. उसने हामिद से आंखों ही आंखों में मिन्नात की कि वह उसे इस नर्क से वापस ले जाए. वह रात बड़़ी भारी गुजरी शब्बो पर. पहलू में लेटा हामिद उसे आज हीरो नहीं विलेन लग रहा था.\nपूरा हफ्ता बड़़ी बेकरारी में बीता शब्बो का. हामिद से बोलचाल बंद थी उसकी. अल्हड़़ हामिद अब पुराना हामिद नहीं था. था तो वह एक मर्द ही न और वो भी शब्बो का शौहर. ….तो भला शब्बो की ये मजाल कि वह शौहर को अपने बदन के करीब न आने दे. एक दिन हामिद टूट पड़़ा शब्बो पर. किसी गैर मर्द ने किया होता तो यह जबरदस्ती कहलाती मगर शौहर ने किया था. यह एक शौहर का हक था कि वह जैसे चाहे अपनी औरत को भोगे….उसका इस्तेमाल करे……\n….और एक दिन हामिद ने अपनी औरत को इस्तेमाल कर वह हक भी पूरा कर लिया. हामिद खूब पैसेवाला बनना चाहता था. बीयरबार में काम करते-करते वह लड़़कियां भी सप्लाई करने लगा था. दूसरी औरतों को धंधे पर चढ़़ाते-चढ़ाते एक दिन अस्सल भड़़वागिरी पे उतर आया था. शब्बो जब गुस्सा होती तो हामिद को हिजड़़ा कहती और बदले में खाती उससे दो तमाचे.\n….उस दिन हामिद का मूड बहुत अच्छा था. दुबई की एक पार्टी मिली थी उसको. दो-तीन दिन से वह उस अरब की मेहमान नवाजी में लगा था. उसने चुन-चुनकर तीन अच्छे माल दिए थे उसको. मगर अरब के मुंह का स्वाद नहीं बदला. वह बार-बार हामिद को कोई अच्छा माल देने को कहता. हामिद समझ नहीं पा रहा था उसके टेस्ट को. अरब ने उसे समझाने की कोशिश की कि उसे क्या चाहिए? उस अरब को चाहिए थी कोई कमसिन या कोई घरेलू टाइप की. मार्केट की माल नहीं चाहिए था उसे.\nअब बात हामिद की खोपड़़ी में घुस चुकी थी. …और हामिद की खोपड़़ी घूम चुकी थी. दिमाग उसका भिन्नााने लगा था. कनपटियां गर्म और आंखे सुर्ख….जबान तालू से चिपकने लगी थी. जैसे उसने कोई तगड़़ा नशा कर लिया हो. अगर उसने अरब को खुश कर दिया तो अरब उसे खुश कर देगा. फिर छह महीने की छुट्टी…इतना माल मिलेगा उसे…मगर साला अभी भी खोपड़़ी चक्कर खा रहेली है. कैसे करेगा अपुन? हामिद ने बड़़ी मुश्किल से थूक निगला.\nहामिद दिनभर घर में ही पड़ा रहा, बीड़ी फूंकते हुए.\nहामिद की एक-एक हरकत पर शब्बो की नजर थी. वह हामिद के चेहरे से उसके दिल की बात समझने की कोशिश कर रही थी. हामिद की आंखों की पुतलियां बड़़ी तेजी से घूम रही थीं. हामिद का दिमाग जब चलने लगता था तो उसकी पुतलियां घूमने लगती थीं. शब्बो समझ चुकी थी कि मामला संगीन है. हामिद को वह उसके हाल पर छोड़़ देना चाहती थी मगर ज्यादा देर तक उसे नजरअंदाज नहीं कर सकी.\nपूछ ही लिया, ‘क्या हुआ रे! कायको परेशान है? कोई लफड़़ा किया क्या? कोई पंगा लिया क्या?’\n‘नई रे, कुच बी नई…..’ हामिद बीड़़ी फुंकता रहा. चाय गटकने के बाद उससे रहा नहीं गया, बोला, ‘शब्बो डार्लिंग, चल आज अपून घूमने जाएंगे चौपाटी पे… थर्टी फर्स्ट मनाएंगे….’\n‘नक्की चलेगा ना तू , रात को धंधे पे खिसक तो नहीं जाएगा….’ शब्बो खुश हो गई. अब तक वह थर्टी फर्स्ट को चौपाटी पर अब्बू के साथ लोगों को चाय, वड़़ापाव खिलाती थी. आज वह खुद नए साल का जश्र मनाएगी.\nशाम को हामिद ने ही शब्बो को सजने-धजने में मदद की. हामिद के इस नए रूप पर शब्बो फिदा हो गई. ऑटो पकड़क़र दोनों जुहू किनारे आ गए. किसी नए प्रेमी की तरह दोनों जुहू की रेत में घूम रहे थे. कितना शोर था यहां…एक तरफ समुद्र हरहरा रहा था तो रेत पर सारा मीना बाजार लगा हुआ था. फिर भी ये शोर शब्बो को लुभा रहा था.\nआज उसे हर चीज अच्छी लग रही थी. आसमान का सूरज दरिया में डूबने-डूबने को था. शब्बो का जी चाहा दौड़क़र सूरज को पकड़़ लाए….उसे डूबने न दे उसकी शाम की कभी रात न हो. फिर अपने ख्याल पर वह हंस पड़़ी.\nउसने हामिद की ओर देखा. वह तो जाने किन खयालों में खोया सड़क़ की ओर निहार रहा था. शब्बो ने उसे टोका. ‘क्या रे! उदर क्या देखता है?’\n‘कुछ नहीं वो होटल देख रहा था.’ हामिद बोला.\n‘क्या रे कुछ बी देखता है. अपुन की क्या औकात वो होटल में जाने की?’ शब्बो बुझ गई थी हामिद की ख्वाहिश जानकर.\n‘काय को नई, अपुन भी जा सकता है. पैसा हो तो कोई भी जा सकता है. चलेगी तू!’ हामिद की आंखों में चमक कौंध गई.\n‘सच्ची रे! चलेगा तू… मेरी कसम!’ शब्बो को तो यकीन नहीं हुआ.\n‘हां मेरी जान, चलेंगे…..पर अभी नहीं. थोड़ी और रात होने दे….’ हामिद ने घड़़ी देखते हुए कहा, ‘जा तब तक तू पानीपूरी खा के आ….मैं इदरीच बैठेला है.’\nशब्बो पानीपुरी खाने चली गई. खाते-खाते उसने देखा – हामिद किसी से मोबाइल पर बात कर रहा था.\nअंधेरा होने लगा था. हामिद शब्बो को लेकर उस बड़े से होटल में दाखिल हुआ. हामिद ने रिसेप्शन पर खड़े आदमी से कुछ बातें की.\nशब्बो का सारा ध्यान होटल देखने में लगा था. ‘क्या झकास होटल है.’ वह मन ही मन बोले जा रही थी ‘इधर का वॉचमैन भी कितना सही दिखता है.’ उसने नजरें घुमाकर पूरे होटल का जायजा लिया. घूमती आंखें रिसेप्शन पर टिक गयी.\n‘ये लड़की लोक भी कितनी बूटीफूल दिख रही है. एकदम पिक्चर के माफिक. मैं भी पढ़ेली-लिखेली होती तो, इदरीच नोकरी करती. फिर मेरेको सब लोक बोलते-शबनम मैडम…’ शब्बो के मन में बचपन की खोई ख्वाहिशें तैरने लगीं. तभी हामिद ने शब्बों को हाथ पकड़कर हिलाया और उसे लेकर लिफ्ट की ओर बढ़ चला.\nलिफ्ट में घुसते हुए शब्बो सोच रही थी – ‘ये क्या मेरेको होटल भी अच्छे से देखने को नई दिया.’\nकुछ ही मिनटों में लिफ्ट २२वें फ्लोर पर जाकर रुक गई. हामिद कॉरीडोर के दायीं तरफ उसे लेकर चला. कुछ कमरे पार करने के बाद हामिद एक कमरे के सामने रुका. उसने दरवाजे को हाथ से धकेला. दरवाजा जैसे उन दोनों का इंतजार कर रहा था. बहुत ही शानदार कमरा था वह.\nएक अधेड़ आदमी सोफे पर बैठा था. चेहरे से हिंदुस्तानी नहीं लगा वह. शब्बो की नजर उसकी भूरी आंखों पर पड़ी. घनी बरौनियों के बीच चाकलेटी पुतलियां अजीब-सी लगीं शब्बो को…जाने कैसी…हां कॉकरोच जैसी….बस्ती के मुंसीपाल्टी के संडास में अक्सर तिलचट्टे घूमते रहते हैं. जिन्हें देखकर उसे घिन आ जाती थी. सोचकर शब्बो का मुंह बुरी तरह बिगड़ गया.\nहामिद ने यहां भी शब्बो को रुकने न दिया. कमरे में लगे एक अन्य दरवाजे को खोलकर वह दूसरे कमरे में ले गया उसे. ‘अइला…रूम के अंदर रूम’ शब्बो को हैरानी हुई. अंदर टीवी चालू था. शब्बो सबकुछ भूल कर टीवी पर थर्टी-फस्ट का प्रोग्राम देखने लग गई. हामिद उसे वहां बैठाकर बाहर निकल गया. अभी आता हूं – कहकर.\nशब्बो इंतजार करती रही मगर वह नहीं आया. आई तो उसकी बदकिस्मती उस विदेशी की शक्ल में.\nशब्बो सब कुछ समझ चुकी. दौड़कर दरवाजे की तरफ भागी. मगर उसकी तकदीर की तरह दरवाजा भी कसके बंद था. आज उसके दूसरे शौहर ने भी उसे बेइज्जत किया. एक ने उसे पैसे के लिए छोड़ा, दूसरे ने पैसे के लिए उसे कहीं का न छोड़ा.\nशब्बो चीखना चाहती थी. उस विदेशी को नोच लेना चाहती थी. मगर इससे हासिल क्या होना था. विदेशी से तो वह बच जाती, पर क्या गारंटी कि वह अपने शौहर से फिर बच पाती. विदेशी ने उसे दबोच लिया.\n‘साला, भड़वा … हरामखोर तिलचट्टे….’ शब्बो गालियां बकने लगी. शब्बो का शरीर बेबस था, मगर जीभ उतनी ही तेजी से चल रही थी.\nविदेशी ने अपने मुंह से शब्बो का मुंह बंद कर दिया. बोला – ‘अपने को हिंदुस्तानी औरते भोत पसंद, अऊर उनका ये साड़ी भोत पसंद.’\nशब्बो को उसके बोलने का अंदाज अरबी जैसा लगा, ‘….तो साला ये अरब का शेख होएंगा. खूब नोट दिया होएंगा. तबी तो हामिद का ईमान डोल गया होगा….’ अपने बदन पर अरबी का हाथ लगते ही शब्बो को घिन आ गई वैसे ही जैसे संडास में तिलचट्टे को देखकर …. वहां चिहुंक उठी जैसे कोई तिलचट्टा उसकी साड़ी में घुस आया….घिन के मारे उसकी आंखों में पानी भर आया.\nशेख को शब्बो की पनीली आंखे भोत पसंद आई. शेख शब्बो का हिंदुस्तानी बदन भोगता रहा और शब्बो सोचती रही कि उसने हामिद का भड़वागिरी से कमाया पैसा खाया. आज वही कर्ज चुका रही है अपने बदन से…. वक्त का इंसाफ जब तक उसकी समझ में आया, वह अरबी अपना काम तमाम कर दरवाजे से उस पार जा चुका था.\nकमरे में टीवी अब भी चालू था. शब्बो और रुक कर क्या करती? अपने बदन से बर्बादियों की गर्त को साफ कर शब्बो बाहर आ चुकी थी. खटके से उसने बाहर जाने का दरवाजा खोला, उसके पीछे हामिद भी लपका. हामिद को देखकर उसका खून खौल रहा था. लिफ्ट नीचे पहुंची तो वहां लाऊंज में लोगों का शोर उसे चिढ़ाने के लिए काफी था.\n‘हैप्पी न्यू ईयर’ का गाना उसके दिमाग को छेदने लगा. तो ऐसे हुई शब्बो नए साल की शुरुआत!\nघर पहुंचकर शब्बो सीधे सोने चली गई. वह रात में कोई तमाशा नहीं करना चाहती थी. मगर वह सो कहां पाई? जाने कैसी आशंकाओं के कीड़े उसकी देह में बिलबिल करते रहे. आशंकाएं उसे टुक-टुक कुतरती रहीं सारी रात….. दुश्चिंताओं की चीटियां उसकी चमड़ी छील-काटकर नस-नस में दाखिल हो गईँ. किसी अनजाने डर का जहर उसके कलेजे, पसलियों से होता हुआ खून की बूंद-बूंद में बहने लगा. यह जहरीला खून उसके दिमाग की कोषों में समा गया.\nपूरी रात न वह सो रही थी न जाग रही थी. सीने पर गैरत का पहाड़ आ गिरा था उसके. इस बोझ से मरी जा रही थी वह….. क्या रात, क्या सुबह …..उसका दिमाग वक्त का फर्क नहीं कर पा रहा था.\nघर्र…..घर्र …..की आवाज ने उसके दिमाग में सरगोशियां कीं….वह झटके से उठ बैठी…..जैसे कोई तिलचट्टा फिर उसकी साड़ी में घुस आया हो……\nशब्बो ने देखा – स्टोव घर्र…..घर्र….चल रहा है. उस पर चाय चढ़ी हुई है. और हामिद वहीं बैठा नोट गिन रहा है. दो मोटी गड्डिया हैं.\n‘वो पहला शराब पीता था. ये साला पैसा पीता है….’ शब्बो ने अपने दोनों शौहर की तुलना की. उसकी आंखों से गरम मोम की तरह दो आंसू पिघले. रात का दबा गुस्सा फुफकार उठा.\nशब्बो नागिन की तरह झपटी. उसने स्टोव पर चढ़े भगोने को गिरा दिया. नोटों को लपककर उठाया और स्टोव की आंच पर चढ़ा दिया. नोट जलने लगे.\nहामिद समझ भी न पाया एक पल में ही उसके मनसूबे राख में बदलने लगे. हामिद नोटों की ओर लपका. उसकी जली ऊंगलियों में जले नोट अब किसी काम के न थे.\nगुस्से के मारे शब्बो पर पिल पड़ा. उसने लात और मुक्कों से शब्बो के सीने, पेट और कोख पर कई वार किए. शब्बों ने भी पैंतरा बदला. हामिद आज उसका शौहर नहीं उसकी गैरत का दुश्मन था. उसने भी अपनी पूरी ताकत से हामिद पर वार किए. अंत में निढाल पड़ गई और हामिद से पिटती रही. हामिद जब थक कर हांफने लगा तो घर से बाहर निकल गया.\nअगले दो दिन खोली में नहीं आया. और जब आया तो पूरा दल्ला बन चुका था और अपनी बीवी को धंधे पर चढ़़ाने लगा. जब शब्बो उसका कहना नहीं मानती तो वह जलती बीड़ी से उसकी जांघों को चटका लगाता.\n…शब्बो के टीस उठी. और वह पुरानी यादों से निकल आई. इस समय बैठी सोच रही थी कि दो साल पहले थर्टी-फर्स्ट की रात उसकी जिंदगी की रात बन गई है. वह दिन की रोशनी में आईने का सामना करने से डरती है. वह डरती है हर उस चीज से जो उसकी गैरत को झकझोरती है मगर नहीं झकझोरती तो हामिद की गैरत को. कभी वह सोचती खुदा को औरत को गैरत देना ही नहीं चाहिए था.\n…..तभी धड़धड़ाता हुआ हामिद दाखिल हुआ. ‘चल, जाना है. मालूम नहीं है क्या तेरे को?’ हामिद बोला.\n‘कैसे चलूं? तेरे को मालूम नहीं है क्या?’ शब्बो ने दांत पीसा.\n‘चल उठ! किसी को मालूम नहीं पड़ेगा.’ हामिद ने रिरियाते कहा.\nशब्बो जैसी थी उठ खड़ी हुई.\n‘ये क्या मणिबेन बनेली है. क्या चीकट करके रखेली है. जा साबुन से थोबड़ा धो के आ….’ हामिद ने शब्बो के तेल लगे बालों पर ताना दिया.\nशब्बो ने मुंह धोकर चेहरे पर पावडर मला. काजल, लिपस्टिक चुपड़ कर वह बाहर निकली. तभी अम्मी दिख गई.\nवह शब्बो को एक ओर ले जाकर बोली, ‘आज कायको जाती है. कल नहा – धो के चली जाना.’ मगर हामिद शब्बो का हाथ पकड़ कर उसे खींचता हुआ आगे बढ़ गया और वह बुढ़िया बेबस देखती रह गई.\nचौपाटी पे आके हामिद की गिद्ध निगाहें शिकार ढूंढने लगीं. दो-तीन शिकार मिले भी मगर उनको आज की शब्बो एकदम फूहड़ लगी. उन्हें अपनी थर्टी-फर्स्ट की रात एक फूहड़ के साथ बर्बाद करना गंवारा नहीं था.\nये सब देखकर जली-भुनी शब्बो का मूड थोड़ा ठीक हुआ. उसे लगा आज उसने अच्छा बदला लिया हामिद से. ऐसा सोचते ही फिर उसके मन में नागिन फुफकार उठी. तभी वहां उसे वही हवलदार अपनी ओर आते हुए दिखा जिससे हामिद ने सेटिंग कर रखी थी. उसे देख शब्बो के जेहन में संडास का तिलचट्टा उभरा.\nहवलदार ने हामिद को आंख मारी, ‘अपुन का हफ्ता मिलेगा आज!’\n‘आपकइच माल है ले जाओ साब.’ हामिद ने अपनी जान छुड़ानी चाही.\n‘चल मेरी आयटम…..’ हवलदार चहककर शब्बो से बोला.\n‘पर अपुन आज नहीं कर सकता.’ शब्बो ने लाचारी दिखाई.\n‘काय को भाव खाती है.’ हवलदार ने धौस दिखानी चाही.\n‘नई रे साब! समझा करो, आज अपुन नई कर सकती.’ शब्बो ने अपने चेहरे के भाव से समझाया और हवलदार तुरंत समझ गया.\n‘साला…अपुन का तकदीरीच खराब है. आज थर्टी फर्स्ट नाईट फुकट में जाएंगा.’ वह मायूस हो गया था.\nतभी शब्बो की आंखों में नागिन उभर आई – ‘संडास का तिलचट्टा’ आज उसकी सैंडिल के नीचे पड़ गया.\nवह बोली, ‘साब! तुमने कबी मरद ट्राई किया है…?’\n‘नई रे…..’ हवलदार की आंखों में हवस की चमक आ गई….\nशब्बो ने ऊंगली घुमायी जहां हामिद खड़ा था.\n…और शब्बो ने अपने सैंडिल से उस तिलचट्टे को मसल दिया.\nप्रकाशित कृति : ’ मादा ‘ कहानी संग्रह\n1. लोक भारती\n2. लोकवाणी ( – सह लेखिका, दोनों महाराष्ट्र शैक्षणिक बोर्ड की कक्षा 10 वीं की हिंदी की गाईड )\nसंप्रति : कंटेंट राइटर ( टारगेट पुब्लिकेशन्स, मुम्बई )\nसह संपादक : अम्स्टेल गंगा , नीदरलैंड\nवाग्धारा , भारत\nपुरस्कार : • महाराष्ट्र राज्य हिंदी साहित्य अकादमी पुरस्कार\n• शिलांग हिंदी अकादमी पुरस्कार\n• सृजनश्री अंतर्राष्ट्रीय पुरस्कार, ताशकंद- उज़्बेकिस्तान\n• विश्वमैत्री मंच अंतर्राष्ट्रीय पुरस्कार, भूटान\n• नारी शक्ति महाराष्ट्र पुरस्कार\n• स्त्री शक्ति सेंट्रल मुम्बई पुरस्कार\n• मदन कला अकादमी पुरस्कार\n2 thoughts on “तिलचट्टा”\nharidas vyas on July 30, 2016 at 8:57 PM said:\nअद्भुत कहानी, अतीक भाषा, मारके अंत ।\nआत्मीय बधाई ।\nडॉ हरीदास व्यायास ।\nharidas vyas on July 30, 2016 at 9:04 PM said:\nअद्भुत कहानी, सटीक भाषा, मारक अंत ।


ट्रेनी IAS अफसरों से PM मोदी बोले- दिखास और छपास से दूर रहें....काम की बदौलत छपना-दिखना चलेगा...लेकिन छपने-दिखने के लिए ही काम करना, ये ठीक नहीं... इन बातों की भी दी सलाह .. - NPG | CG No. 1 News Portal, Chhattisagrh Latest Hindi News, Breaking News, Hindi News, छत्तीसगढ़ हिन्दी समाचार\nसिविल सर्विसेज के ट्रेनी अफसरों को पीएम मोदी की सलाह- ‘दिखास’ और ‘छपास’ से दूर रहें\n“अपने दिमाग में बाबू मत आने दीजिए, आप कहां से आए हैं इसका ख्याल रखिए। अफसरों को Rule और Role का ख्याल रखना चाहिए। आपको ध्यान यह भी रखना है छपास और दिखास का रोग न लगे, मतलब अखबार में छपना और टीवी में दिखना…. नहीं तो आप लक्ष्य हासिल नहीं कर पाएंगे, ये सलाह मैं अपने विधायक और सांसदों को भी देता हूं। काम की वजह से दिखना-छपना तो ठीक है…लेकिन दिखने और छपने के लिए ही काम करना सही नहीं है “\nनयी दिल्ली 31 अक्टूबर 2020। प्रधानमंत्री अपने दो दिवसीय दौरे पर इन दिनों गुजरात में हैं। उन्होंने आज सरदार बल्लभ भाई पटेल की जयंती पर स्टैच्यू आप यूनिटी पर पहुंचकर सरदार बल्लभ भाई पटेल को नमन किया। इस दौरान उन्होंने ट्रेनी IAS अफसरों को भी संबोधित किया। प्रधानमंत्री ने करीब 33 मिनट के अपने संबोधन में आईएएस अफसरों का हौसला भी बढ़ाया और उन्हें काबिलियत का भी अहसास कराया।\nपीएम मोदी इस दौरान अफसरों को कहा कि अगर आपको आगे बढ़ना है तो दिखास’ और ‘छपास’ ये दो रोगों से दूर रहिएगा. दिखास और छपास यानी, टीवी पर दिखना और अखबार पर छपना. ये दोनों रोग जिसे लगे, वो अपना लक्ष्य पूरा नहीं कर सकता. उन्होंने आगे कहा,”जो भी काम करिए, जिस किसी के लिए भी करिए, अपना समझ कर करिए. जब आप अपने विभाग में सामान्य जनों को अपना परिवार समझ कर काम करेंगे, तो आपको कभी थकान नहीं होगी, आप हमेशा नई ऊर्जा से भरे रहेंगे.\nउन्होंने कहा कि सरकार शीर्ष से नहीं चलती है. नीतियां जिस जनता के लिए हैं, उनका समावेश बहुत जरूरी है. जनता केवल सरकार की नीतियों की, प्रोग्राम्स की रिसीवर नहीं है, जनता जनार्दन ही असली ड्राइविंग फोर्स है. इसलिए हमें गवर्नमेंट से गवर्नेंस की तरफ बढ़ने की जरूरत है.पीएम ने कहा, “आपसे मेरा आग्रह है कि आज की रात सोने से पहले खुद को आधा घंटा दीजिए. अपने कर्तव्य, दायित्व, प्रण के बारे में जो आप सोच रहे हैं, उन्हें लिखकर रख लीजिएगा. ये कागज का टुकड़ा जीवन भर आपके संकल्पों को साकार करने के लिए आपके हृदय की धड़कन बनकर आपके साथ रहेगा.\nपीएम ने कहा कि अफसरों को सरदार साहब की सलाह थी कि देश के नागरिकों की सेवा अब आपका सर्वोच्च कर्तव्य है. मेरा भी यही आग्रह है कि सिविल सर्वेंट जो भी निर्णय ले, वो राष्ट्रीय संदर्भ में हों, देश की एकता अखंडता को मजबूत करने वाले हों.\nit will be easy to get printed ... ..PM Modi said to the trainee IAS officers - stay away from looks and splash .... due to work\nचुनावों के बीच इनकम टैक्‍स की छापेमारी: ठेकेदारों के यहां आयकर विभाग ने छापे में 75 करोड़ की अघोषित आय का खुलासा, मिले 3.21 करोड़ रुपये नगदी


Haldi Or Turmeric Powder Making Business From Cow Based Farming\nपिता की घाटे की खेती को बदला फायदे के बिज़नेस में, खेत से ही बेचते हैं 22 तरह के प्रोडक्ट्स\nगुजरात) के ओलपाड तालुका के महेश पटेल इलाके के एक प्रगतिशील किसान हैं। वह तक़रीबन 26 सालों से आर्गेनिक खेती करने के साथ-साथ अपने खेत पर वैल्यू एडिशन करके कई प्रोडक्ट्स भी तैयार कर रहे हैं।\nक्या आपको पता है, विदेशों में बिकने वाले ज्यादातर ऑर्गेनिक अनाज और मसाले ‘मेड इन इंडिया’ होते हैं? लोगों के घरों तक पहुंचने से पहले, ये सारे प्रोडक्ट्स कई अलग-अलग चरणों से होकर गुजरते हैं। लेकिन ज़रा सोचिए, कितना अच्छा हो अगर ये ऑर्गेनिक प्रोडक्ट्स सीधा खेत से हमारे घर तक पहुंचे? यह न सिर्फ ग्राहकों के लिए अच्छा होगा, बल्कि किसान भी इससे अच्छा मुनाफा कमा पाएंगे।\nइसी सोच के साथ, सूरत (गुजरात) के ओलपाड तालुका के किसान महेश पटेल, पिछले 26 से सालों से अपनी फसल में वैल्यू एडिशन करके इलाके के कई किसानों के लिए मिसाल बन गए हैं। इतना ही नहीं, वह आज सीधा अपने खेत से ही 22 तरह के ऑर्गेनिक प्रोडक्ट्स बेच रहे हैं। वह गुजरात के कई कृषि केंद्रों में किसानों को ट्रेनिंग भी दे रहे हैं। महेश चना, तुवर, मौसमी सब्जियां और फलों की खेती करते हैं, लेकिन मुख्य रूप से वह हल्दी का उत्पादन कर रहे हैं। द बेटर इंडिया से बात करते हुए वह कहते हैं, “सब्जियों को छोड़कर, हम तकरीबन अपनी सभी फसलों में वैल्यू एडिशन का काम कर रहे हैं और ये सारे काम हम परिवारवाले ही मिलकर कर रहे हैं।”\nपारम्परिक तरीकों से हटकर शुरू किए नए प्रयोग\nकिसान परिवार से ताल्लुक रखने वाले महेश ने जब पिता का साथ देने का फैसला किया, तब वह केमिकल का उपयोग करके ही खेती किया करते थे। उस दौरान उनकी मात्र सात बीघा जमीन हुआ करती थी। वहीं, अपनी फसल बेचने के लिए उन्हें मार्केट तक जाना पड़ता था और मुनाफा ना के बराबर होता था। लेकिन कभी-कभी एक छोटी सी घटना से भी बड़े बदलाव आ जाते हैं। ऐसा ही कुछ महेश के साथ भी हुआ।\nमहेश कहते हैं, “एक दिन जब मेरे खेत में भिंडी की फसलों पर कीटनाशक के छिड़काव का काम चल रहा था। उस दौरान खेत में जाने से मुझे अजीब सी तकलीफ होने लगी। बस तभी मुझे लगा कि इस तरह की खेती न सिर्फ हमारे स्वास्थ्य के लिए, बल्कि जमीन के लिए भी नुकसानदायक है।”\nबस फिर क्या था, उन्होंने अलग-अलग जगह जाकर ऑर्गेनिक खेती के तरीके सीखे। उन्होंने साल 1995 से ऑर्गेनिक खेती करना शुरू किया और अपने गांव के पहले ऑर्गेनिक किसान बन गए। हालांकि, उस समय गांव के किसानों को उनकी बात समझ नहीं आती थी और कई लोग तो उन्हें बेवकूफ भी समझते थे।\nपूरी तरह से गाय आधारित ऑर्गेनिक खेती करने के लिए, उन्होंने अपने फार्म पर चार गायें भी रखी हैं। गौमूत्र और गोबर आदि का उपयोग कीटनाशक और खाद आदि बनाने में किया जाता है।\nवैल्यू एडिशन से बदली खेती की तस्वीर\nइसी तरह उन्होंने वैल्यू एडीशन की भी शुरुआत की। जब वह पहली बार कच्ची हल्दी लेकर मंडी में बेचने गए, तो मुनाफा तो दूर, बीज आदि के खर्च के पैसे भी नहीं मिले। इसके बाद, उन्होंने आनंद (गुजरात) में अपने दोस्त से हल्दी पाउडर बनाना सीखा और आज वह हल्दी के पाउडर से अच्छा मुनाफा कमा रहे हैं।\nवह फ़िलहाल एक बीघा से 50 हजार रूपये का मुनाफा कमा रहे हैं। फिलहाल, वह अपने7बीघा खेत में हल्दी की खेती कर रहे हैं।\nवह कहते हैं, “हम 20 किलो कच्ची हल्दी से तीन किलो पाउडर बनाते हैं, जिसे हम तकरीबन 300 रुपये प्रति किलो बेच रहे हैं। वहीं कच्ची हल्दी के लिए हमें एक किलो के 20 रुपये भी नहीं मिल पाते थे।”\nउन्होंने बताया, “पिछले साल 30 टन हल्दी का उत्पादन हुआ था, जबकि इस साल उन्हें तक़रीबन 40 टन हल्दी के उत्पादन की उम्मीद है।\nआज उनके पास छोटे-छोटे कई खेत मिलाकर तक़रीबन 40 बीघा खेत हैं, जिसमें वह अलग-अलग फसल उगाते हैं। हल्दी के अलावा, वह गन्ने और अमरूद की खेती भी करते हैं। उनके पर गन्ने से ऑर्गेनिक गुड़ बनाने का काम भी होता है। वहीं अमरुद को रॉ और जूस दोनों तरीकों से बेचा जाता है।\nमहेश बताते हैं कि लोग हमारे बारे में जानने के बाद, खेत पर आकर हमारे प्रोडक्ट्स ले जाते हैं। लेकिन हम जल्द ही इसकी मार्केटिंग का काम भी करना चाहते हैं। आने वाले समय में उनका बड़ा बेटा इन ऑर्गेनिक प्रोडक्ट्स के लिए वेबसाइट बनाने और प्रोडक्ट्स को ऑनलाइन उपलब्ध कराने के लिए काम करने वाला है।\nमहेश कहते हैं, “पिछले साल हमने 500 किलो हल्दी पाउडर विदेशों तक भेजा था। सूरत और इसके आस-पास रहने वाले कई NRI हमारे पास से ऑर्गेनिक प्रोडक्ट्स ले जाते हैं।”\nखेती में किए गए उनके प्रयोगों के कारण, उन्हें कई अवॉर्ड्स भी मिल चुके हैं।\nसबसे पहली बार उन्हें साल 2011 में जिले के सबसे प्रगतिशील किसान का अवॉर्ड मिला था। जबकि इसी साल उन्हें गुजरात चेम्बर ऑफ़ कॉमर्स की ओर से धरती पुत्र का अवॉर्ड भी मिला है।\nयानी यह कहना गलत नहीं होगा कि महेश पटेल सही मायनों में ऑर्गेनिक फूड, खेत से घर तक पहुंचाने का काम कर रहे हैं। आप उनसे बात करने के लिए उन्हें 94274 25310 पर सम्पर्क कर सकते हैं।\nयह भी पढ़ेंः रिटायर नेवी अफसर ने ग्रो बैग्स में शुरु की हल्दी क्रांति, हो रही 8 गुना अधिक उपज\nशादी का यह कार्ड भले लाखों रुपये खर्च करके न बना हो लेकिन यह सैकड़ों पक्षियों का घर जरूर बनेगा\n5 आसान स्टेप्स में सीखें, पुरानी जीन्स से प्लांटर्स बनाना\nस्कूल के बाद, खाली समय में शिक्षक ने शुरू किया डेयरी फार्म और कमाने लगे लाखों रुपये


सोनिया को चिट्ठी लिखने वाले आजाद की महासचिव पद से छुट्‌टी, दिग्विजय की CWC में वापसी; पायलट पर फैसला बाद में होगाDainik Bhaskar – Media Content\nराहुल गांधी की पार्टी अध्यक्ष पद पर दोबारा ताजपोशी का रास्ता खुद सोनिया गांधी ने ही साफ कर दिया है। सोनिया ने बतौर अंतरिम अध्यक्ष पार्टी संगठन में बड़ा फेरबदल करते हुए राहुल की पसंदीदा टीम को मौका दिया है और महासचिव पद से बुजुर्ग नेताओं की छुट्‌टी कर दी है। कांग्रेस वर्किंग कमेटी का नए सिरे से गठन किया गया है। नया अध्यक्ष चुनने में सोनिया की मदद के लिए6नेताओं की नई कमेटी बनाई गई है। हालांकि, गुलाम नबी आजाद, अंबिका सोनी, मल्लिकार्जुन खड़गे को नई सीडब्ल्यूसी में बरकरार रखा गया है। दिग्विजय सिंह को सीडब्ल्यूसी में परमानेंट इनवाइटी में शामिल किया गया है। Congress President Smt. Sonia Gandhi has reconstituted the Congress Working Committee as follows: pic.twitter.com/Fti9oYxJUr — Congress (@INCIndia) September 11, 2020गुलाम नबी आजाद, मोतीलाल वोरा, अंबिका सोनी, मल्लिकार्जुन खड़गे और लुइजिन्हो फैलेरियो को महासचिव पद से हटा दिया गया है। इनमें से गुलाम नबी उन 23 नेताओं में शामिल थे, जिन्होंने सोनिया गांधी को7अगस्त को तब चिट्‌ठी लिखी थी, जब वे अस्पताल में भर्ती थीं। इस चिट्‌ठी में इन नेताओं ने पार्टी में ऐसी ‘फुल टाइम लीडरशिप’ की मांग की थी, जो ‘फील्ड में एक्टिव रहे और उसका असर भी दिखे’। कांग्रेस के सूत्र बताते हैं कि फुलटाइम लीडरशिप और फील्ड में असर दिखाने वाली एक्टिवनेस जैसे शब्दों का इस्तेमाल इस तरफ इशारा कर रहा था कि कांग्रेस का यह गुट दोबारा राहुल गांधी की ताजपोशी नहीं चाहता था। अब तक पुरानी टीम से ही काम चलाती आ रहीं सोनिया गांधी ने इसी ‘लेटर बम’ के बाद शुक्रवार को संगठन, कार्यसमिति और महासचिव पदों पर नई नियुक्तियां कर अपने इरादे साफ कर दिए हैं। (भास्कर ने 25 अगस्त को ही बताया था कि चिट्‌ठी लिखने वाले नेताओं को किनारे किया जाएगा, पढ़ें इनसाइड स्टोरी) दिग्विजय की2साल बाद CWC में वापसी मध्यप्रदेश के पूर्व मुख्यमंत्री दिग्विजय सिंह की कांग्रेस वर्किंग कमेटी में दो साल बाद वापसी हुई है। वहीं, हाल ही में राजस्थान में पार्टी से बगावत कर चुके सचिन पायलट को अभी कूलिंग ऑफ पीरियड में रखा गया है। उन्हें पार्टी में क्या जिम्मेदारी दी जाए, इसका फैसला बाद में होगा। सबसे बड़ा झटका आजाद को गुलाम नबी आजाद को सबसे बड़ा झटका लगा है, क्योंकि वे राज्यसभा में अभी विपक्ष के नेता भी हैं। पिछली बार सीडब्ल्यूसी की मीटिंग में राहुल गांधी के एक कथित बयान का विरोध करने वालों में गुलाम नबी सबसे आगे थे। माना जा रहा है कि उन्हें अब राज्यसभा का दोबारा टिकट मिल पाना भी मुश्किल है। संचालन समिति में6नेता, यही समिति आगे का रास्ता तय करेगी सोनिया ने पार्टी नेतृत्व में बदलाव के लिए एक कमेटी बनाने का सुझाव दिया था। इसके लिए6नेताओं की कमेटी बनाई गई है। इसे संचालन समिति कहा जा रहा है। माना जा रहा है कि यही कमेटी अब राहुल गांधी की ताजपोशी और पार्टी संगठन में नए बदलावों का रास्ता साफ करेगी। इस कमेटी में सोनिया गांधी के सबसे भरोसेमंद अहमद पटेल और पूर्व रक्षा मंत्री एके एंटनी, संगठन महासचिव केसी वेणुगोपाल और मुकुल वासनिक को शामिल किया गया है। पार्टी प्रवक्ता रणदीप सुरजेवाला को सबसे बड़ा प्रमोशन मिला है। वे महासचिव बनाए गए हैं और इस कमेटी में शामिल िकए गए हैं। उम्र की वजह से महासचिव पद से हटाई गईं अंबिका सोनी को भी इस कमेटी में जगह मिली है। उम्र की वजह से ये4नेता हटाए गए मोतीलाल वोरा: ये गांधी परिवार के सबसे भरोसमंद नेताओं में से एक हैं। वे 18 साल पार्टी के कोषाध्यक्ष रहे। अब 92 साल के हो गए हैं।अंबिका सोनी: केंद्रीय मंत्री रही हैं। सोनिया गांधी की भरोसेमंद हैं। 77 साल उम्र हो चुकी है।मल्लिकार्जुन खड़गे: पिछली लोकसभा में कांग्रेस के नेता रहे। 2019 में चुनाव हार गए। 78 साल के हो चुके हैं।लुईजिन्हो फलेरियो: गोवा के पूर्व मुख्यमंत्री रहे हैं। 69 साल उम्र है। राहुल के लिए रास्ता साफ कैसे, इसे इस तरह समझें 1. CWC की बैठक में ही मिल गए थे संकेत 23 नेताओं की चिट्‌ठी की टाइमिंग पर राहुल ने सवाल उठाया था और कथित तौर पर कहा था कि यह भाजपा की मिलीभगत से हुआ। इस पर गुलाम नबी आजाद और कपिल सिब्बल ने खुलकर विरोध किया। हालांकि, बाद में सिब्बल ने अपना ट्वीट और आजाद ने अपना इस्तीफे वाला बयान वापस ले लिया। 2. बैठक में ही बैकफुट पर कर दिए गए थे चिट्ठी लिखने वाले सवाल उठता है कि जब राहुल के बयान के बारे में पार्टी नेता कन्फर्म ही नहीं थे, तो उन्होंने सार्वजनिक तौर पर अपनी नाराजगी क्यों जाहिर की? दरअसल, सीडब्ल्यूसी की बैठक में 51 नेता शामिल हुए, लेकिन इनमें सोनिया को चिट्‌ठी लिखने वाले नेताओं की संख्या सिर्फ4थी। उन्हें बैकफुट पर कर दिया गया। कांग्रेस के सूत्र बताते हैं कि बिखराव रोकने और डैमेज कंट्रोल के तहत इन नेताओं से बयान वापस लेने को कहा गया। अंबिका सोनी जैसे कुछ नेताओं ने सोनिया से उनके खिलाफ कार्रवाई की मांग भी कर डाली। 3. अध्यक्ष पद पर आगे क्या होगा? सोनिया गांधी अभी अंतरिम अध्यक्ष बनी रहेंगी। कांग्रेस के सूत्र बताते हैं कि अगले साल की शुरुआत में पंजाब या छत्तीसगढ़ में अखिल भारतीय कांग्रेस कमेटी का सत्र होगा। इसमें राहुल गांधी को दोबारा अध्यक्ष चुना जाना तय है।\tआज की ताज़ा ख़बरें पढ़ने के लिए दैनिक भास्कर ऍप डाउनलोड करें\nगुलाम नबी आजाद उन 23 नेताओं में शामिल थे, जिन्होंने सोनिया गांधी को चिट्ठी लिखकर पार्टी की लीडरशिप में बदलाव की मांग की थी। -फाइल फोटो Read More\n24 स्टूडेंट्स ने हासिल किए 100 पर्सेंटाइल, गुजरात के निसर्ग चड्‌ढा टॉपर; कॉमन रैंक लिस्ट में कट ऑफ 90.3765335%Dainik Bhaskar


Video: सपना चौधरी ने सनी देओल पर लगाया इल्जाम, बोलीं- नलका उखाड़ ले गए || sapna choudhary sunny deol ka gana nalka viral on social media\nHomeमनोरंजनVideo: सपना चौधरी ने सनी देओल पर लगाया इल्जाम, बोलीं- नलका उखाड़...\nहरियाणा की जानी-मानी डांसर सपना चौधरी (Sapna Choudhary) मां बनने के बाद से सोशल मीडिया पर छाई हुई हैं. फिर बात चाहे सपना के लुक की हो या सपना के नए गानों की. दोनों की चर्चा सोशल मीडिया (Social Media) पर काफी चल रही है. हाल ही के दिनों में रिलीज हुए सपना के नए वीडियो ने इंटरनेट पर धूम मचा दी है और उनके वीडियो भी यू-ट्यूब पर ट्रेंड में भी बने हुए हैं. ऐसे ही एक गाने की वीडियो हम आपको दिखाएंगे जो सोशल मीडिया पर छाया हुआ है. दिलचस्प बात ये है कि, इस वीडियो में सनी देओल का भी जिक्र है और सनी देओल पर देसी क्वीन इल्जाम लगाती नजर आ रही हैं.\nसनी देओल पर सपना ने लगाया इल्जाम\nसपना चौधरी के नए सॉन्ग में बॉलीवुड के दिग्गज एक्टर सनी देओल और उनकी फिल्म गदर का जिक्र किया गया है. जो दर्शकों को काफी पसंद आ रहा है. वीडियो में सपना की कातिल अदाएं भी देखने लायक हैं. गाने का नाम है ‘नलका’. जिसे सोनोटेक म्यूजिक के यू-ट्यूब चैनल पर रिलीज किया गया है. अब तक इस गाने को 50 लाख व्यूज मिल चुके हैं. इसके साथ सपना के डांस मूव्स भी धमाल मचा रहे हैं.\nबता दें, इस गाने को सपना चौधरी और मोहित जांगड़ा पर फिल्माया गया है. जबकि इस गाने को अपनी सुरीली आवाज रुचिका जांगिड़ और विणु गौर ने दी है. वहीं म्यूजिक ‘जीआर म्यूजिक’ ने दिया है जबकि इसके बोल आमिन बरोड़ी ने लिखे हैं. खास बात ये है कि, इस गाने पर सपना ने जबरदस्त डांस भी किया है और उनके डांस वीडियो को काफी पसंद किया जा रहा है.\nsapna choudhary sunny deol ka gana


फ्रांस में एक अध्यापक की बर्बर और गला रेत कर की गयी हत्या के कारण दुनिया भर में धर्मांधता, ईशनिंदा और ईशनिंदा पर हत्या तक कर देने की प्रवृत्ति पर फिर एक बार बहस छिड़ गयी है। हालांकि यह बहस धर्मों के प्रारंभ से लेकर अब तक चलती रही है। धर्मों में आपसी प्रतिद्वंद्विता और मेरी कमीज तुम्हारी कमीज से अधिक धवल है की लाइन पर अक्सर बहस होती रहती है। धार्मिक और आध्यात्मिक मुद्दों पर विचार विमर्श और शास्त्रार्थ की परंपरा का स्वागत किया जाना चाहिये, पर जब धर्म, राज्य के विस्तार मोह की तरह खुद के विस्तार की महत्वाकांक्षा से ग्रस्त हो जाता है तो वह राजनीति के उन्हीं विषाणुओं से संक्रमित हो जाता है जो राज्य विस्तार के अभिन्न माध्यम होते हैं, यानी, छल, प्रपंच, षड्यंत्र, हिंसा, पाखंड आदि आदि। तब धर्म अपने उद्देश्य, मनुष्य में नैतिक मूल्यों की स्थापना और व्यक्ति को नैतिक और मानवीय मूल्यों से स्खलित न होने देने से ही भटक जाता है। फिर धर्म, राज्य सत्ता के एक नए कलेवर में अवतरित हो जाता है, जो कभी कभी इतना महत्वपूर्ण और असरदार हो जाता है कि वह राज्य को ही नियंत्रित करने लगता है। इससे राज्यसत्ता को धर्मभीरु जनता का स्वाभाविक साथ भी मिल जाता है।\nफ्रांस में एक स्कूल के अध्यापक ने वहां की एक व्यंग्य पत्रिका, शार्ली हेब्दो के एक पुराने अंक में छपे एक कार्टून को जब अपने क्लास रूम में दिखाया तो, उसे देख कर एक मुस्लिम छात्र भड़क उठा और उसने उक्त टीचर, सैमुअल पेटी की गला रेत कर हत्या कर दी। वह भड़काऊ कार्टून पैगम्बर हजरत मोहम्मद का था। इस्लाम की मान्यता के अनुसार, पैगम्बर के चित्र बनाना वर्जित है। इस हत्या के बाद फ्रांस के धर्मनिरपेक्ष समाज मे आक्रोश फैल गया और उस पर राष्ट्रपति मैक्रां ने जो बात कही, उसकी व्यापक प्रतिक्रिया मुस्लिम देशों में हुई। फ्रांस में स्थिति यहीं नहीं थमी बल्कि, उक्त अध्यापक पेटी की हत्या के बाद फ्रांस के एक चर्च में कुछ हमलावरों ने, एक महिला का गला काट दिया और दो अन्य लोगों की भी चाकू मारकर हत्या कर दी। फ्रेंच राष्ट्रपति के बयान के बाद तुर्की की प्रतिक्रिया सामने आयी और फिर, फ्रांस और मुस्लिम देशों के आपसी संबंध तनावपूर्ण हो गए हैं।\nफ्रांस में हुई इन घटनाओं पर, राष्ट्रपति मैक्रों ने बीबीसी से एक इंटरव्यू में कहा है कि, ”मैं मुसलमानों की भावनाओं को समझता हूं जिन्हें पैगंबर मोहम्मद के कार्टून दिखाए जाने से झटका लगा है। लेकिन, जिस ‘कट्टर इस्लाम’ से वो लड़ने की कोशिश कर रहे हैं वह सभी लोगों, खासतौर पर मुसलमानों के लिए ख़तरा है। मैं इन भावनाओं को समझता हूं और उनका सम्मान करता हूं। पर आपको अभी मेरी भूमिका समझनी होगी। मुझे इस भूमिका में दो काम करने हैं: शांति को बढ़ावा देना और इन अधिकारों की रक्षा करना।’’\nफ़्रांसीसी राष्ट्रपति ने यह भी कहा कि “वे मुसलमान कट्टरपंथी संगठनों के ख़िलाफ़ सख़्त कार्रवाई करेंगे। फ़्रांस के अनुमानित 60 लाख मुसलमानों के एक अल्पसंख्यक तबक़े से “काउंटर-सोसाइटी” पैदा होने का ख़तरा है। “\nकाउंटर सोसाइटी या काउंटर कल्चर का अर्थ है, एक ऐसा समाज तैयार करना, जो कि उस देश के समाज की मूल संस्कृति से अलग होता है। इमैनुएल मैक्रों के इस फ़ैसले पर कुछ मुस्लिम देश में नाराज़गी ज़ाहिर की गई। कई देशों ने फ़्रांसीसी सामान के बहिष्कार की भी अपील की है। तुर्की के राष्ट्रपति रेचेप तैय्यप अर्दोगन ने कहा था कि, “अगर फ़्रांस में मुसलमानों का दमन होता है तो दुनिया के नेता मुसलमानों की सुरक्षा के लिए आगे आएं। फ़्रांसीसी लेबल वाले सामान न ख़रीदें।”\nफ़्रांस में नीस शहर के चर्च नॉट्रे-डेम बैसिलिका में एक व्यक्ति द्वारा चाकू से हमला कर दो महिलाओं और एक पुरुष की हत्या कर दिए जाने पर, राष्ट्रपति इमैनुएल मैक्रों ने कहा, ”मेरा ये संदेश इस्लामिक आतंकवाद की मूर्खता झेलने वाले नीस और नीस के लोगों के लिए है। यह तीसरी बार है जब आपके शहर में आतंकवादी हमला हुआ है। आपके साथ पूरा देश खड़ा है। अगर हम पर फिर से हमला होता है तो यह हमारे मूल्यों के प्रति संकल्प, स्वतंत्रता को लेकर हमारी प्रतिबद्धता और आतंकवाद के सामने नहीं झुकने की वजह से होगा। हम किसी भी चीज़ के सामने नहीं झुकेंगे। आतंकवादी ख़तरों से निपटने के लिए हमने अपनी सुरक्षा और बढ़ा दी है। मुझे लगता है कि मेरे शब्दों को लेकर बोले गए झूठ और उन्हें तोड़ मरोड़ कर पेश करने के चलते ही इस तरह की प्रतिक्रियाएं सामने आई हैं। इससे लोगों को लगा कि मैं उन कार्टून का समर्थन करता हूं। वे कार्टून सरकारी प्रोजेक्ट का हिस्सा नहीं थे बल्कि स्वतंत्र और आज़ाद अख़बारों में दिए गए थे जो सरकार से जुड़े नहीं हैं। ”\nइमैनुएल मैक्रों ने इंटरव्यू में यह भी कहा कि, ”आज दुनिया में कई लोग इस्लाम को तोड़-मरोड़ रहे हैं। इस्लाम के नाम पर वो अपना बचाव करते हैं, हत्या करते हैं, कत्लेआम करते हैं। इस्लाम के नाम पर आज कुछ अतिवादी आंदोलन और व्यक्ति हिंसा कर रहे हैं। यह इस्लाम के लिए एक समस्या है क्योंकि मुस्लिम इसके पहले पीड़ित होते हैं। आतंकवाद के 80 प्रतिशत से ज़्यादा पीड़ित मुस्लिम होते हैं और ये सभी के लिए एक समस्या है।”\nइमैनुएल मैक्रों ने इस इंटरव्यू में कहा है कि, ” हिंसा को सही ठहराना मैं कभी स्वीकार नहीं करूंगा। मैं मानता हूं कि हमारा मकसद लोगों की आज़ादी और अधिकारों की रक्षा करना है। मैंने देखा है कि हाल के दिनों में बहुत से लोग फ़्रांस के बारे में अस्वीकार्य बातें कह रहे हैं। हमारे बारे में और मेरे बयान को लेकर कहे गए झूठों का समर्थन कर रहे हैं और हालात बुरी स्थिति की तरफ़ बढ़ रहे हैं । हम फ्रांस में इस्लाम से नहीं बल्कि इस्लाम के नाम पर किए जा रहे आतंकवाद से लड़ने की कोशिश कर रहे हैं।”\nफ्रेंच राष्ट्रपति की यह बात समझने के लिये फ्रांस के इतिहास में भी झांकना पड़ेगा। आज दुनिया भर में जिस अभिव्यक्ति की स्वतंत्रता की बात की जा रही है, उसका श्रेय महान फ्रेंच क्रांति को दिया जाता है। जब दुनिया मध्ययुगीन सामंतवाद के काल में पड़ी हुई थी तभी फ्रांस में एक ऐसी क्रांति हुयी जिसने दुनिया के मानवाधिकारों और नागरिक अधिकार की अस्मिता की एक नयी रोशनी दिखाई। पहली बार दुनिया ने स्वतंत्रता, समानता और बंधुत्व के त्रिघोष का नाद सुना और यह घटना दुनिया की उन अत्यंत महत्वपूर्ण घटनाओं में शुमार की जाती है जो दुनिया के लिये टर्निंग प्वाइंट घटनाएं मानी जाती हैं। आज जो कुछ भी फ्रांस में हो रहा है उस पर कोई भी चर्चा हो, इसके पहले, फ्रांस की राज्य क्रांति की पृष्ठभूमि, कारण और परिणामों का अध्ययन कर लिया जाना चाहिए।\nफ्रांस की जनता ने लुई सोलहवें के शासन को उखाड़ फेंका और संसदीय लोकतंत्र की स्थापना की। हालांकि यह यूरोप का पहला लोकतंत्र नहीं था, बल्कि इंग्लैंड में संसदीय लोकतंत्र की परंपरा का आरंभ, 1215 ई के मैग्ना कार्टा और 1600 ई के ग्लोरियस रिवोल्यूशन से हो चुका था। पर कहां इंग्लैंड की रक्तहीन क्रांति और कहाँ फ्रांस की यह जनक्रांति, दोनों के स्वरूप में मौलिक अंतर था। हालांकि फ्रांस में नेपोलियन के समय में राजतंत्र कुछ बदले स्वरूप में पुनः आया लेकिन वह लंबे समय तक नहीं रह सका। फ्रांस अपनी राज्य क्रांति से उद्भूत मूल्यों के साथ मज़बूती से जुड़ा रहा।\nधर्मनिरपेक्षता, फ्रेंच संविधान का मूल भाव है। लेकिन, सेक्युलरिज्म का फ्रेंच स्वरूप हमारे देश के सर्वधर्म समभाव से अलग है। सेकुलरिज्म की फ्रेंच अवधारणा का जन्म भी, 1789 ई की फ्रेंच राज्यक्रांति का परिणाम है। परिवर्तन की वह पीठिका, तत्कालीन फ्रेंच विचारकों रूसो, वोल्टेयर तथा अन्य महानुभावों द्वारा तैयार की गयी थी। पहली बार राज्य को चर्च से अलग करने की बात की गयी। यूरोप के इतिहास में यह एक क्रांतिकारी बदलाव था। इस परिवर्तन में राजा और सामन्त तो जनता के निशाने पर थे ही, पर पौरोहित्य वर्ग भी इससे बच न सका। क्रान्तिकारी राष्ट्रीय असेंबली ने 1789 में चर्च की सारी भू संपदा को जब्त कर लिया। धार्मिक जुलूसों और सलीबों के प्रदर्शन पर भी पाबन्दी लगा दी गई थी।\n2 सितंबर, 1792 को पेरिस की सड़कों पर आक्रोशित भीड़ ने3बिशपों और 200 से ज़्यादा पादरियों की हत्या कर दी, जिसे फ़्रांस के इतिहास में, सितंबर जनसंहार के नाम से जाना जाता है । इस क्रांति के बाद, राज्य और चर्च पूरी तरह अलग हो गए। राजसत्ता ने चर्च का बहिष्कार कर दिया। लंबे समय तक चर्च और राज्यसत्ता के अविभाज्य होने के बाद, चर्च का राज्य से अलग हो जाना, यूरोपीय इतिहास की एक बड़ी घटना थी। धर्म के प्रति उदासीन और उसे अप्रासंगिक कर देने का जो भाव, तब विकसित हुआ था वह अब फ्रेंच समाज का स्थायी भाव बन गया है। यह मनोवृत्ति आज भी फ्रेंच सेकुलरिज्म में मौजूद है।\nफ्रांस की वर्तमान स्थिति पर समर अनार्य का यह उद्धरण पढ़िये, “1805 ई में फ़्रांस ने बाक़ायदा एक क़ानून पास किया- सेपरेशन ऑफ़ द चर्चेज़ एंड स्टेट- और राज्य के चर्च से संबंध पर प्रतिबंध लगा दिया। फिर 1946 ई में तो और कमाल किया: सारी धार्मिक इमारतों- चर्च और यहूदी सिनेगाग्स को राज्य की संपत्ति बना दिया। मस्जिदें तब बहुत कम थीं- अब भी बहुत कम हैं। आज भी फ़्रांस में किसी धर्म का दिखने वाला कोई प्रतीक किसी सार्वजनिक जगह पर नहीं पहना जा सकता। क्रॉस भी नहीं। यह प्रतिबंध 2004 ई में लगा- इसमें ईसाई क्रॉस, यहूदी स्टार ऑफ़ डेविड (और किप्पा), सिख पगड़ी, इस्लामिक हिजाब- सब सार्वजनिक जगहों से प्रतिबंधित किए गए। फिर आया 2011 ई, अबकी बार सभी अस्पतालों में दशकों से चल रहे ईसाई उपदेश प्रतिबंधित हुए। फ़्रांस की यह लड़ाई इस्लाम से नहीं है- धर्मांन्धता से है, उसके नाम पर कत्लोगारत से है। ”\nआज धर्म को लेकर जो मज़ाक़ वहां की कैरिकेचर पत्रिका शार्ली हेब्दो अक्सर बनाता रहता है उसके पीछे यही मानसिकता है। फ्रांस में केवल 30% जनसंख्या आस्तिक है। वैज्ञानिक सोच, तर्कशील उर्वर विचारकों और अस्तित्ववाद के दर्शन ने वहां जिस सेक्युलरिज्म का विकास किया, वह हमारी धर्म निरपेक्षता के मापदंड से अलग है। यदि आप भारतीय सन्दर्भ से, फ्रांस के सेक्युलरवाद का मूल्यांकन करेंगे तो फ्रांस के सेकुलरिज्म को समझ नहीं पाएंगे। भारत में सनातन धर्म मे जहां मुंडे मुंडे मतिर्भिन्ना पहले ही कह दिया गया है और हर बिंदु पर शास्त्रार्थ की दीर्घ और समृद्ध परंपरा है, वहां आहत भाव बहुत ही कम दिखता है।\nकाशी में कबीर की मौजूदगी और उनका धर्म, ईश्वर, पौरोहित्यवाद के खिलाफ खुला तंज इस बात का प्रमाण है कि समाज बहुत कुछ ऐसी आलोचनाओं से आहत नहीं होता था। भारत में धर्म का ऐसा व्यापक जनविरोध हुआ भी नहीं। क्योंकि यहां सनातन धर्म में ही, अनेक सुधारवादी आंदोलन लगातार चलते रहे और यह क्रम स्वामी दयानंद सरस्वती के आर्यसमाज के आंदोलन तक निरन्तर जारी रहा। जिससे धर्म समय समय पर प्रक्षालित होकर नए कलेवर में सामने आता रहा। अतीतजीविता तो थी पर जड़ता कम ही रही।\nजब फ्रांस की घटना पर समस्त मुस्लिम देश एकजुट हुए तो इसकी वैश्विक प्रतिक्रिया भी हुयी। भारत भी इससे अछूता नहीं रहा। लेकिन एक नयी बहस छिड़ गयी कि, क्या आहत होने पर किसी को, किसी की भी, हत्या कर देने का अधिकार है ? यहीं एक महत्वपूर्ण प्रश्न उठता है कि, अगर फ्रांस के उस अध्यापक की हत्या का समर्थन किया जा रहा है, तो फिर पिछले कुछ सालों से, भारत में, आस्था के आहतवाद के अनुसार, होने वाली मॉब लिंचिंग का विरोध किस आधार पर किया जा सकता है ?\nफिर यही मान लीजिए कि जिसकी आस्था आहत हो वह फिर, आहत करने वालों की हत्या ही कर दे। फिर एक बर्बर और प्रतिगामी समाज की ओर ही तो लौटना हुआ ? आस्था से हुआ आहत भाव कितना भी गंभीर हो, पर उसकी प्रतिक्रिया में की गयी किसी मनुष्य की हत्या एक हिंसक और बर्बर आपराधिक कृत्य है। जो कुछ भी उस किशोर द्वारा अपने अध्यापक के प्रति फ्रांस में किया गया है, वह अक्षम्य है, और उसका बचाव बिल्कुल भी नहीं किया जाना चाहिए।\nकिसी की धर्म में आस्था है तो किसी की संविधान में और किसी की दोनों में। आस्था नितांत निजी भाव है। लेकिन, देश, धर्म की आस्था से नहीं चलता है बल्कि संविधान के कायदे कानून से चलता है। फ्रेंच कानूनों के अंतर्गत वहां के आस्थावान लोगों को शार्ली हेब्दो के खिलाफ कार्यवाही करनी चाहिए थी, न कि आतंकी हमला और अध्यापक की हत्या। धर्म के उन्माद और धर्म के प्रति आस्था के आहत होने की ऐसी सभी हिंसक और बर्बर प्रतिक्रियायें, चाहे वह गला रेत कर की जाने वाली हत्या हो, या मॉब लिंचिंग या भीड़ हिंसा, यह सब आधुनिक और सभ्य समाज पर एक कलंक है। इसमें कोई दो राय नहीं है कि ऐसा कार्टून बनाना निंदनीय है और ईश्वर धर्म और पैगम्बर से जिनकी भी आस्था जुड़ी हो, उसे, आहत नहीं किया जाना चाहिए। पर इसका यह अर्थ बिल्कुल भी नहीं है कि, ऐसा कुकृत्य करने वालों की हत्या ही कर दी जाए और फिर उस हत्या के पक्ष में खड़ा हो जाया जाए।\nपैगम्बर हजरत मोहम्मद ने अरब के तत्कालीन समाज में एक प्रगतिशील राह दिखाई थी। एक नया धर्म शुरू हुआ था। जो मूर्तिपूजा में विश्वास नहीं करता था, समानता और बंधुत्व की बातें करता था और इस धर्म का प्रचार और प्रसार भी खूब हुआ। वह धर्म इस्लाम के नाम से जाना गया। पर आज हजरत मोहम्मद और इस्लाम पर आस्था रखने वाले धर्मानुयायियों के लिये यह सोचने की बात है कि उन्हें क्यों बार बार कुरान से यह उद्धरण देना पड़ता है कि, इस्लाम शांति की बात करता है,पड़ोसी के भूखा सोने पर पाप लगने की बात करता है, मज़दूर की मजदूरी, उसका पसीना सूखने के पहले दे देने की बात करता है और भाईचारे के पैगाम की बात करता है। आज यह सारे उद्धरण जो बार बार सुभाषितों में दिए जाते हैं उनके विपरीत इस्लाम की यह छवि क्यों है कि इसे एक हिंसक और आतंक फैलाने वाले धर्म के रूप में देखा जाता है। यह मध्ययुगीन, धर्म के विस्तार की आड़ में राज्यसत्ता के विस्तार की मनोकामना से अब तक मुक्त क्यों नहीं हो पाया है ?\nफ्रांस में जो कुछ भी हुआ, या हो रहा है वह एक बर्बर, हिंसक और मध्ययुगीन मानसिकता का परिणाम है। उसकी निंदा और भर्त्सना तो हो ही रही है, पर इतना उन्माद और पागलपन की इतनी घातक डोज 18 साल के एक किशोर में कहाँ से आ जाती है और कौन ऐसे लोगों के मन मस्तिष्क में यह जहर इंजेक्ट करता रहता है कि एक कार्टून उसे हिंसक और बर्बर बना देता है ? फ्रांस में जो कुछ भी हुआ है वह बेहद निंदनीय और शर्मनाक है। पहले पैगम्बर मोहम्मद के एक कार्टून का बनाया जाना और फिर उस कार्टून के प्रदर्शन पर एक स्कूल के अध्यापक की गला काट कर हत्या कर देना। बाद में चर्च में घुस कर तीन लोगों की हत्या कर देना। यह सारी घटनाएं यह बताती है कि धर्म एक नशा है और धर्मान्धता एक मानसिक विकृति।\nएक सवाल मेरे जेहन में उमड़ रहा है और उनसे है, जो इस्लाम के आलिम और धर्माचार्य हैं तथा अपने विषय को अच्छी तरह से जानते समझते हैं। एक बात तो निर्विवाद है कि, इस्लाम में मूर्तिपूजा का निषेध है और निराकार ईश्वर को किसी आकार में बांधा नहीं जा सकता है। इसी प्रकार से पैगम्बर मोहम्मद की तस्वीर भी नहीं बनायी जा सकती है। यह वर्जित है और इसे किया भी नहीं जाना चाहिए। यह भी निंदनीय और शर्मनाक है। पर अगर ऐसा चित्र या कार्टून, कोई व्यक्ति चाहे सिरफिरेपन में आकर या जानबूझकर कर बना ही दे तो क्या ऐसे कृत्य के लिये पैगम्बर ने कहीं कहा है कि, ऐसा करने वाले व्यक्ति का सर कलम कर दिया जाय ? अब एक महत्वपूर्ण सवाल उठता है कि जो कुछ खून खराबा, पैगम्बर के कार्टून पर फ्रांस में हो रहा है, क्या इस्लाम मे वह जायज है ? एक शब्द है ईशनिंदा यानी ब्लासफेमी। क्या ईशनिंदा की कोई अवधारणा, इस्लाम मे है और यह एक जघन्य अपराध है तो क्या इसकी सज़ा खुल कर हत्या ही है ?\n2012 में जब शार्ली हेब्दो ने विवादित कार्टून छापा था दिल्ली के प्रसिद्ध इस्लामी विद्वान मौलाना वहीदुद्दीन खान ने इस विषय पर टाइम्स ऑफ इंडिया में एक लेख लिखा था। उक्त लेख का एक अंश पढ़े,\n” कुरान में ईशनिंदा के लिए कोई प्रावधान नहीं है। कुरान में बहुत साफ-साफ यह बात लिखी है कि, इस्लाम में ईशनिंदा के लिए सज़ा नहीं बल्कि इस पर बौद्धिक बहस का प्रावधान है। कुरान हमें बताता है कि प्राचीन काल से ईश्वर ने हर शहर हर समुदाय में पैगंबर भेजे हैं। कुरान बताता है कि हर दौर में पैगंबर के समकालीन लोगों ने उनके प्रति नकारात्मक रवैया अपनाया। कुरान में 200 आयतें ऐसी हैं, जो बताती हैं कि पैगंबरों के समकालीन विरोधियों ने ठीक वही काम किया था, जिसे आज ईशनिंदा कहा जा रहा है। सदियों से पैगंबरों की आलोचना उनके समकालीन लोगों द्वारा की जाती रही है (कुरान 36:30)। कुरान के मुताबिक पैगंबर के समकालीन लोगों ने उन्हें झूठा (40:24), मूर्ख (7:66) और साजिश रचने वाला (16:101) तक करार दिया था। लेकिन कुरान में यह कहीं नहीं लिखा है कि जिन लोगों ने ऐसे शब्द कहे या कहते हैं उन्हें पीटा, मारा या और कोई सज़ा दी जाए। इससे पता चलता है कि पैगंबर की आलोचना करना या उन्हें अपशब्द कहने से ही सज़ा नहीं दी जा सकती है। अगर ऐसा होता है तो अपशब्द या आलोचना करने वाले व्यक्ति को शांतिपूर्ण तरीके से समझाया जा सकता है या उसे चेतावनी दी जा सकती है।\nपैगंबर को अपशब्द कहने वाले व्यक्ति को किसी तरह की शारीरिक सज़ा नहीं दी जानी चाहिए। ऐसे व्यक्ति को सुतर्क के जरिए समझाया जा सकता है। दूसरे शब्दों में सज़ा देने की बजाय शांतिपूर्ण ढंग से समझाबुझाकर उस व्यक्ति को बदलने की कोशिश करनी चाहिए। जो लोग पैगंबर के खिलाफ नकारात्मक भाव रखते हैं, ईश्वर उनका फैसला करेगा। ईश्वर उनके हृदय की गहराइयों में छुपी बातों को भी जानता है। ईश्वर में आस्था रखने वाले लोगों को नकारात्मक बातों को टालने की नीति अपनानी चाहिए। इसके अलावा उन्हें सभी के शुभ की इच्छा रखना और ईश्वर के संदेश के प्रचार-प्रसार करने जैसी बातों में खुद को व्यस्त रखना चाहिए।इस सिलसिले में एक अन्य अहम बात यह है कि कुरान में कहीं भी इस बात का जिक्र नहीं है कि अगर कोई व्यक्ति पैगंबर के खिलाफ अपशब्दों का इस्तेमाल करता है तो उसे ऐसा करने से रोकना चाहिए। कुरान में कहा गया है कि पैगंबर के विरोधियों के खिलाफ अपशब्दों का प्रयोग कभी नहीं करना चाहिए।\nआगे वे कहते है,” कुरान की इन आयतों से साबित होता है कि इस्लाम में आस्था रखने वाले लोगों का यह काम नहीं है कि वे पैगंबर की आलोचना करने वाले या अपशब्द कहने वालों पर नज़र रखें और उन्हें मारने की योजना बनाएं। इन बातों के मद्देनजर आज के दौर में कई मुसलमान कुरान के उपदेशों और संदेशों के ठीक उलट काम कर रहे हैं।”\nधर्म और राज्य का कॉम्बिनेशन सबसे खतरनाक कॉम्बिनेशन होता है। राज्य विस्तार की अवधारणा पर चलता है और धर्म जब राज्य के विस्तार के वाहक की भूमिका में आ जाता है तो फिर वह धर्म स्वतः अपने उद्देश्य से भटक जाता है। सेमेटिक धर्मों की सबसे बड़ी त्रासदी भी यही रही है कि वह राज्य से नियंत्रित होता रहा है। यही नियंत्रण इस्लाम और ईसाई संघर्षों जिसे इतिहास में क्रुसेड के नाम से जाना जाता है का परिणाम रहा है। राज्य और धर्म का घालमेल घातक, हिंसक, बर्बर और एक मध्ययुगीन कांसेप्ट है।\nऐसे कार्टूनों के प्रकाशन अभिव्यक्ति की आज़ादी के दुरुपयोग हैं, यह मानने वालों के लिये इसे फ्रांस के ही सन्दर्भ में सोचना पड़ेगा। सभी समाजों की धार्मिक आस्था की सहनशीलता नापने का कोई एक सर्वमान्य मापदंड नहीं हो सकता है । 1789 ई की फ्रेंच क्रान्ति के वक्त’ मनुष्य के अधिकारों की घोषणा ‘नामक दस्तावेज जारी किया गया था जिसके अनुच्छेद4और5में मनुष्य की व्यक्तिगत आज़ादी की अवधारणा दी गयी है। इनमें कहा गया है कि\nयह प्रावधान आज भी फ़्रांस के संविधान का अंग है। अभिव्यक्ति की आज़ादी पर अक्सर बहस तय होती रहती है। उसकी सीमा क्या हो, इस पर विचार करने के दौरान यह सदैव ध्यान रखा जाना चाहिए कि, आप को सड़क पर खड़े होकर छड़ी घुमाने का अधिकार है, पर वहीं तक जब तक कि वह किसी की नाक पर न लग जाए। हमारे समाज में सत्य बोलने को सर्वोपरि माना गया है पर वहीं अप्रिय सत्य यानी ऐसा सत्य जो किसी को आहत करने से बचने की बात भी कही गयी है। ” सत्यं ब्रुयात् प्रियं ब्रुयात् न ब्रुयात्सत्यमप्रियम” ।\nलेकिन इन सारे तर्क-वितर्क और विमर्श के बीच एक बात निश्चित तौर पर ध्रुव सत्य मान ली जानी चाहिए कि हत्या एक जघन्य और दंडनीय अपराध है जिसका किसी भी दशा में बचाव नहीं किया जाना चाहिये।\nPrevious articleपाकिस्तान से आया है सच्चाई का प्रमाणपत्र!\nNext articleसारण प्रमंडल की रिपोर्ट: एनडीए के अंकगणित पर महागठबंधन की सोशल इंजीनियरिंग भारी


हिमाचली सिनेमा को बढ़ावा देने के लिए उठी फिल्म पॉलिसी बनाने की मांग\nहिमाचल फिल्म सिटी कंपनी के निदेशक पदम वर्मा\nहिमाचल का सिनेमा आज भी गली-कूचों में सिसकने के लिए मजबूर है. यहां की प्राकृतिक सुंदरता, सभ्यता व संस्कृति का बाहरी लोग दोहन कर रहे हैं, लेकिन हिमाचल में यह उद्योग दम तोड़ रहा है.\nLast Updated: February 14, 2019, 2:34 PM IST\nहिमाचल की फिल्म सिटी कंपनी ने सूबे की सरकार से फिल्म पॉलिसी बनाने की एक बार फिर से मांग की है. धर्मशाला पहुंचे हिमाचल फिल्म सिटी कंपनी के निदेशक पदम वर्मा ने कहा कि हिमाचल में जहां पर्यटन की अपार संभावनाएं हैं, वहीं सभ्यता और संस्कृति के लिहाज से भी यह प्रदेश अति समृद्ध है. हिमाचल में बॉलीवुड सहित दूसरे राज्यों के कलाकार आकर न जाने कितनी फिल्मों की शूटिंग की है और उन्हें हिमाचल की बदौलत पड़े पर्दे पर हिट भी करवाया है.\nहिमाचल सिटी फिल्म कंपनी के निदेशक पदम वर्मा ने कहा कि हिमाचल का सिनेमा आज भी गली-कूचों में सिसकने के लिए मजबूर है. यहां की प्राकृतिक सुंदरता, सभ्यता व संस्कृति का बाहरी लोग दोहन कर रहे हैं, लेकिन हिमाचल में यह उद्योग दम तोड़ रहा है. उन्होंने कहा कि यह तब तक संभव नहीं होगा, जब तक इस क्षेत्र में यहां की सरकार सजगता नहीं दिखाती.\nपदम वर्मा ने कहा कि हिमाचल की सरकार को यहां फिल्म पॉलिसी को सख्ती से बनानी चाहिए. उन्होंने कहा कि सरकार सिर्फ नीतियों का निर्माण ही नहीं करे, बल्कि हिमाचल की सांस्कृतिक धरोहर को बड़े पर्दे पर उतारना भी चाहिए. उन्होंने कहा कि हिमाचल में फिल्म निर्माण की संभावनाएं है. उन्होंने कहा कि फिल्म निर्माण नीति बनने के बाद यहां से युवाओं को इस फिल्ड में भविष्य बनाने का मौका मिलेगा.\nयह भी पढ़ें- Valentine's Day Special: प्यार के लिए 38 साल तक मौत का इंतजार!\nयह भी पढ़ें- फिर स्टडी टूर पर जाएंगे MC शिमला के पार्षद, हैदराबाद में जानेंगे ‘जल प्रबंधन’


SNACK VIDEO ( BEST TIKTOK ALTERNATIVE ) - Technofact\nHome TECH NEWS SNACK VIDEO ( BEST TIKTOK ALTERNATIVE )\nAndroid पर चीनी ऐप्स: TikTok प्रतिद्वंद्वी SNACK VIDEO के अब5करोड़ से अधिक उपयोगकर्ता हैं\nTikTok का दूसरा ऑप्शन Snack Video :-\nक्या भारत में SNACK VIDEO का उपयोग करना सुरक्षित है?\nSNACK VIDEO App अभी तक एक और चीनी लघु Vedio App है जो पिछले कुछ समय से Google Play Store पर उपलब्ध है।\nचीनी App हटाएं: हाल ही में, भारत सरकार ने प्रसिद्ध शॉर्ट Vedio App TikTok सहित 59 चीनी App पर प्रतिबंध लगा दिया। App के प्रतिबंध के बाद से, हमने चिंगारी जैसे App पर उपयोगकर्ता आधार में वृद्धि देखी है।\nइसके अलावा, इंस्टाग्राम रील्स भी इसी तरह की सुविधा लेकर आया, जिससे उपयोगकर्ताओं को वह प्लेटफ़ॉर्म याद आ गया, जब टिकटोक छोड़ दिया गया था।\nहालाँकि, Google Play Store पर एक ऐसा ही App था, जिसमें उपयोगकर्ताओं की संख्या में वृद्धि देखी गई थी।\nSNACK VIDEO App अभी तक एक और छोटा Vedio App है जो पिछले कुछ समय से Google Play Store पर उपलब्ध है।\nहालांकि यह एक आश्चर्य के रूप में नहीं आता है, लेकिन ज्यादातर लोगों को जो इसके बारे में पता नहीं है वह इसकी उत्पत्ति है। एप्लिकेशन को कुइशौ टेक्नोलॉजी द्वारा विकसित किया गया था, जिसकी चीन में जड़ें हैं और Tencent का समर्थन है।\nबाइट डांस के TikTokसे मुकाबले के लिए App को Google Play Store में विकसित और अपलोड किया गया था। जबकि TikTok को डेटा गोपनीयता चिंताओं के बीच प्ले स्टोर के भारतीय संस्करण से बाहर कर दिया गया, Snack Vedio App बना रहा।\nApp ने अब दुनिया भर में 50 मिलियन या5कोर उपयोगकर्ताओं का एक मजबूत उपयोगकर्ता आधार बनाया है। App को 4.3 स्टार पर रेट किया गया है।\nTikTok और चिंगारी App की तरह, यह App भी उपयोगकर्ताओं को लघु Vedio क्लिप अपलोड करने की अनुमति देता है।\nजबकि App में चीन के साथ कनेक्शन हैं, यह भारत सरकार के प्रतिबंधित आवेदनों की सूची का हिस्सा नहीं था। तो, App को भारत में सुरक्षित रूप से उपयोग किया जा सकता है।\nहालांकि, डेटा गोपनीयता चिंताओं के लिए, किसी को इसे स्थापित करते समय अनुरोध की गई सभी अनुमतियों को सुनिश्चित करना चाहिए।\nSNACK VIDEO पिछले कुछ हफ्तों से काफी ट्रेंड कर रहा है और लोग इसे डाउनलोड कर के यूज कर रहे हैं। स्नेक वीडियो को अभी तक गूगल प्ले स्टोर पर 50 मिलियन से ज्यादा बार यूज़र्स डाउनलोड करके यूज कर रहे हैं\nउम्मीद है आपको SNACK VIDEO ( BEST TIKTOK ALTERNATIVE ) समझ आया होगा और पसंद भी आया होगा, क्योंकि आज हमने सरल भाषा में आपको नयी और Update जानकारी बताई है, जो आपके लिए उपयोगी और महत्वपूर्ण हैं। हम आशा करते है कि आपके कई सवालों के जवाब आज आपको यहाँ मिले होंगे।\n! आपका दिन शुभ हो धन्यवाद !\nअगर आपको हमारी पोस्ट पसंद आई तो इसे अपने दोस्तों को शेयर करना न भूलें !\nPrevious articleSUBMIT YOUR GUEST POST ( High Quality DoFollow Backlink )\nNext articlePodcast kya Hota Hai और अपनी Podcast कैसे बनाएं ? In 2020\nRajat panday August 10, 2020 At 4:27 PM\nHello Friends Follow me on This osm app\nRajat Panday October 16, 2020 At 6:46 PM\nkirti August 18, 2020 At 5:02 PM\nSumant mishra August 19, 2020 At 11:16 AM\nGreat news brother ��


जापानी अंतरिक्ष यान "हायाबुसा-2" के लिए आयोजित दूसरे सफल मिशन के संग्रह के लिए मिट्टी के नमूने की सतह से क्षुद्रग्रह Ryugu. बताया कि इकाई प्रेषित किया गया था पृथ्वी पर नए छवियों के छोटे खगोलीय पिंडों के पाठ्यक्रम में इस आपरेशन । हालांकि पहली एनिमेटेड छवियों के सफलतापूर्वक पूरा कार्य दिखाई दिया, एक ही समय में, जापानी अंतरिक्ष एजेंसी (जाक्सा) के लिए जिम्मेदार के दौरान इस अंतरिक्ष मिशन अभी प्रकाशित एक वीडियो से पता चलता है जो पूरी प्रक्रिया के नमूने इकट्ठा करने के क्षुद्रग्रह मिट्टी.\nमिशन के अंतरिक्ष यान "हायाबुसा-2" शुरू में दिसंबर 2014. लेकिन अपने लक्ष्य के लिए अनुसंधान के – क्षुद्रग्रह Ryugu — मशीन तक पहुँचने में सक्षम था केवल जून के अंत तक 2018. के सितंबर में एक ही वर्ष, "हायाबुसा-2" करने के लिए गिरा दिया की सतह क्षुद्रग्रह एक ही कॉम्पैक्ट है । फरवरी में 2019, आयोजित किया गया है पहली बार जमीन की सतह. दूसरे के दौरान नमूना संग्रह से पहले जांच की थी, काम के नमूने, लेकिन गहरे अंदर स्थित क्षुद्रग्रह. उस वर्ष के अप्रैल में, जांच करने के लिए गिरा दिया सतह Ryugu के गठन , एक गड्ढा. उसके बाद, टीम की तैयारी शुरू करने के लिए मशीन जाओ करने के लिए करीब एक क्षुद्रग्रह के पास जगह है.\nकैसे किया गया था के संग्रह के नमूने?\nइससे पहले कि आप कम करने के लिए शुरू और, वास्तव में, संग्रह की मिट्टी के नमूने, "हायाबुसा-2" करने के लिए गिरा दिया की सतह क्षुद्रग्रह सफेद चमकदार मार्कर. की मदद से अपने प्रबंधन टीम के मिशन में सक्षम था करने के लिए धीरे धीरे और सावधानी से मशीन लाने के लिए क्षुद्रग्रह सही जगह में है.\nएक समग्र छवि के Ryugu सतह के द्वारा प्राप्त की अंतरिक्ष यान "हायाबुसा-2" इसकी लैंडिंग से पहले क्षुद्रग्रह पर 11 जुलाई को\nके रूप में की सूचना दी Space.com इससे पहले कि मेल-मिलाप के साथ क्षुद्रग्रह जांच निकाल दिया जाता है की सतह में एक आकाशीय शरीर के साथ एक विशेष धातु बुलेट. वह उठाया उपसतह मिट्टी, जो जापानी जांच और काटा का उपयोग कर एक विशेष चूषण डिवाइस. यह देखा जा सकता है नीचे दिए गए वीडियो में.\nपूरी प्रक्रिया का नमूना संग्रह उपकरण "हायाबुसा-2" फिल्माया गया था के साथ कैमरा घंटा की रफ्तार घुड़सवार, अंतरिक्ष यान पर. शूटिंग प्रक्रिया शुरू हुई, जब समय पर मशीन को गिरा दिया है करने के लिए एक की ऊंचाई 8.5 मीटर की दूरी की सतह से ऊपर की वस्तु है । उसके बाद, कैमरे लगे तस्वीरें लेने के लिए हर 0.5-5 सेकंड. यह सूचना दी है कि पूरी प्रक्रिया को कम करने के लिए और इकट्ठा करने के लिए नमूने ले लिया, कम से कम 10 मिनट के लिए । नमूने एकत्रित एक विशेष कंटेनर में, इस उपकरण में शुरू इंजन और बढ़ गई करने के लिए 150 मीटर की ऊंचाई से ऊपर की सतह क्षुद्रग्रह.\nआधिकारिक वेबसाइट के मिशन का उल्लेख किया है कि दूसरे प्रयास के नमूने एकत्रित किया गया था और अधिक खतरनाक है । के संयोजन मुश्किल की सतह क्षुद्रग्रह पर विधानसभा, जमीन तकनीकी कठिनाइयों की चालों और तथ्य यह है कि जांच है एक कुछ सौ मिलियन किलोमीटर की दूरी से नियंत्रण केंद्र – पृथ्वी पर नहीं दिया गया सही करने के लिए एक गलती है. फरवरी में, वैज्ञानिकों ने कहा है कि एक दूसरा प्रयास के संग्रह की मिट्टी को विफल कर सकते हैं । का फैसला किया लेकिन यह जोखिम के लिए वैसे भी.\nक्या वैज्ञानिकों के लिए देख रहे हैं क्षुद्रग्रह पर?\nयह उम्मीद है कि अंतरिक्ष यान "हायाबुसा-2" में होगा क्षुद्रग्रह Ryugu जब तक जून-जुलाई में इस वर्ष के. उसके बाद, जांच एक साथ जाना होगा के साथ एकत्र नमूने पृथ्वी पर वापस. आगमन की उम्मीद है, 2020 के अंत तक. जब वे जमीन पर पहुंच गया है, डिवाइस रीसेट जाएगा नमूना कंटेनरों के माध्यम से ग्रह के वातावरण.\nवैज्ञानिकों का मानना है कि अध्ययन के लिए ये नमूने प्रयोगशाला में की अनुमति देगा करने के लिए बेहतर समझते हैं । शायद मौजूदा कणों की सामग्री के इन नमूनों में बता देंगे के बारे में शोधकर्ताओं कैसे पृथ्वी पर गठन सकता है जीवन.\nयदि आप में रुचि रखते हैं, खबर के विज्ञान और प्रौद्योगिकी के लिए सुनिश्चित हो, हमारे चैनल की सदस्यता लें . वहाँ आप मिल जाएगा कि सामग्री नहीं थे साइट पर प्रकाशित!\nके बाद से 2009 में स्वाइन फ्लू महामारी का दावा किया है लगभग 300,000 रहता है यह लगता है कि 2020 से वहाँ हमारे लिए अच्छी खबर है: एक अध्ययन के अनुसार पत्रिका में कार्यवाही के नेशनल एकेडमी ऑफ साइंसेज, चीन पर लागू होता है नई नस्ल के H1N1 सूअर फ्लू वायरस. ...\nक्या मधुमक्खियों बनने लुप्तप्राय जानवरों? कई लोगों का मानना है कि मधुमक्खी एक तरह से एक है मधुमक्खी और वे कर रहे हैं सभी एक ही. केवल यहाँ वहाँ दुनिया में कर रहे हैं के बारे में 21 की प्रजातियों के हजारों में रहते हैं कि दुनिया के सभी भागों में अंटार्...\nखतरनाक संकेत समस्याओं के आर्कटिक में: में तापमान रिकॉर्ड Verkhoyansk, एक छोटे से साइबेरियाई शहर है. जब हर कोई व्यस्त है के साथ दैनिक कामकाज, ग्रह की जलवायु में तेजी से बिगड़ती जा रही है. तापमान बढ़ रहा है हर साल, और के परिणामों को अपने परिवर्तन पर एक...\nपाया है कि बैक्टीरिया के खिलाफ की रक्षा मोटापा. कैसे होगा इस लोगों की मदद?\nहमारी आंतों microflora के होते हैं की एक बड़ी संख्या में रहते हैं कि बैक्टीरिया हमारे साथ सहजीवन में और मदद की प्रक्रिया में पाचन और भोजन के आत्मसात. हालांकि, के रूप में इसे बाहर कर दिया, microflora हो सकता है एक बहुत अधिक से अधिक...\nकैसे तनाव परिवर्तन हमारे मस्तिष्क?\nयह संभावना नहीं है कि इस ग्रह पर वहाँ है एक आदमी है जो कम से कम एक बार मेरे जीवन में सामना करना पड़ा इस तरह की एक घटना है । इसके अलावा, लगभग हम में से हर एक नियमित रूप से तनाव का अनुभव में एक फार्म का या किसी अन्य. हालांकि, कुछ लो...\n#फोटो | कैसे ग्लोबल वार्मिंग हमारे ग्रह नष्ट कर रहा है?\nवैज्ञानिकों ने लगभग हर महीने करने के लिए हमें याद दिलाने के बारे में ग्लोबल वार्मिंग के खतरों, कह रही है कि एक क्रमिक वृद्धि में पृथ्वी के तापमान का नेतृत्व कर सकता के विलुप्त होने के लिए जानवरों और अन्य भयानक परिणाम हो. हम में से...


मरीजों के रेफरल के लिए अस्पतालों में कोआर्डिनेशन डेस्क स्थापित की जाएगी, स्वास्थ्य मंत्री डा. धन सिंह रावत ने दून अस्पताल में अधिकारियों को दिए निर्देश ~\nमरीजों के रेफरल के लिए अस्पतालों में कोआर्डिनेशन डेस्क स्थापित की जाएगी, स्वास्थ्य मंत्री डा. धन सिंह रावत ने दून अस्पताल में अधिकारियों को दिए निर्देश\nमरीजों के रेफरल के लिए प्रदेश के अस्पतालों में कोआर्डिनेशन डेस्क स्थापित की जाएगी। यह निर्देश स्वास्थ्य मंत्री डा. धन सिंह रावत ने बुधवार को दून अस्पताल में अधिकारियों को दिए। स्वास्थ्य मंत्री पौड़ी के पूर्व विधायक मुकेश कोली को देखने दून मेडिकल कालेज चिकित्सालय पहुंचे थे। पूर्व विधायक को अब इलाज के लिए एम्स ऋषिकेश रेफर किया गया है।\nस्वास्थ्य मंत्री ने कहा कि चार राजकीय मेडिकल कालेज, 13 जिला चिकित्सालयों सहित राज्य की 25 प्रमुख चिकित्सा इकाइयों का गैप एनालिसिस किया जा रहा है। यह प्रयास है कि मरीज को रेफर करने की जरूरत ही नहीं पड़े। कहा कि रेफरल के बाद मरीज को कई स्तर पर दिक्कत उठानी पड़ती है। गंभीर स्थिति में मरीज व तीमारदार को कोई समस्या न आए इसके लिए अस्पतालों में कोआर्डिनेशन डेस्क स्थापित की जाएंगी। यह डेस्क ही हायर सेंटर से समन्वय स्थापित कर रेफरल के समय मरीज की मदद करेगी।\nदून अस्पताल के चिकित्सा अधीक्षक डा. केसी पंत ने बताया कि पूर्व विधायक मुकेश कोली यहां गाल ब्लैडर स्टोन के कारण भर्ती हुए थे। इस वजह से उनके पैंक्रियाज में सूजन आ गई थी। सर्जन डा. विनम्र मित्तल उनका इलाज कर रहे थे। गैस्ट्रो सर्जन अस्पताल में नहीं है। ऐसे में एम्स के चिकित्सकों से बात की गई। चिकित्सकों की सलाह पर उन्हें वहां रेफर किया गया है। इस दौरान वरिष्ठ सर्जन डा. अभय कुमार, सीपीआरओ महेंद्र भंडारी पीआरओ जसवंत रावत, गौरव चौहान आदि मौजूद रहे।\nविधायक को साथ लेकर इलाज कराने पहुंचे\nलैंसडौन विधायक दिलीप रावत को पैर में दिक्कत थी। बुधवार सुबह वह मंत्री के यहां पर तकलीफ में पहुंचे तो मंत्री तत्काल उन्हें अपनी गाड़ी में बैठा कर दून अस्पताल ले आए। यहां पर हड्डी रोग विभाग में डा. अनिल जोशी से परामर्श लिया। उनके परामर्श पर वरिष्ठ टेक्नीशियन महेंद्र भंडारी, अभय नेगी व सचिन कुमार ने उनका सीटी स्कैन और एमआरआइ किया। डा. जोशी ने उन्हें कुछ दवाएं और एक्सरसाइज बताई है।